Pisang molen Aceh – Acèh Geuseubarô\nBada ka kayém ta pajoh jameun kön, teuma nyoe bah pih ka tréb sit kana, tapih rôh lam kawan peunajoh baro di Aceh. Geukheun pisang molen, i dalam jih sit na pisang geukoh ubit bit geubalot ngön teupong nyang ka lheueh geu péh ngön ampia. Bah pih ampia nyan merek alat péh teupong teuma di Aceh alat nyan kayém geukheun ju ngön merek jih yakni ampia.\nPisang na nyang geureuboh geukheun pisang reuboh, na syit nyang geucroh geukheun bada.\nTeuma lawét nyoe na syit nyang kheun ju pisang guréng bah pih nyan geuteujeumah nibak basa Melayu. Nyang beutoi lam basa aceh jih nyankeuh bada.\nUreung meukat pisang molen i Darussalam, Aceh\nNyang mangat até teuh lom pisang molen nyan nyum jih mangat ngön yum pih saban sit mangat, sabab murah.\nSiplôh ribèe meureumpök 22 krèk, sép keu tapajôh dua droe ureueng.\nMan dumnan kön ka murah that, takalön peunajoh laén sikrèk pih siribèe. Na nyang leubèh meuhai lom lagèe awak meukat kueh donat lawét nyoe sikrèk pih trok yum limöng sampoe tujoh ribèe. Ta bloe pisang molen ka padum krèk ka.\nMeunan keuh pisang molen tapeubandeng ngön peunajoh laén. Teuma pisang molen nyan miseu ka leupie ka hana that mangat lé, lom pih miseu ka treb ta keubah pih ka hana mangat lé, kön lagèe kuéh seupét, keukarah atawa boi nyang tréb i theun.\nKriban bak gampông droen hinan? Pue mantöng ramé awak meukat pisang molén? Atawa ka talô ngön peunajoh laén, neutulong peugah hai keu rakan rakan geutanyoë mandum nyan kalön teunuléh nyoe. Atawa droen di lua nanggroë pue na i mekat pisang molen syit?\n* Geutuléh lé Iqbal Hafidh nibak thon 1440 bak 7 uroe buleuen sapha, geujak beut bak Balé Drah Aceh Jawöe – جاوي اچيه i Darussalam\nBasa Aceh, Peunajoh Aceh


1 Korintus - Audio Books: First Epistle of Paul to the Corinthians, Chapter 15 - Resurrection of the dead\nDan jinoenyoe, Syedara-syedara, ulôn meuharab gatanyoe mandum taingat lom keuhai Haba Gét nyang teuka nibak Po teu Allah nyang ulôn bri tée keugata. Gata teurimong, dan meuiman ubak Almaseh sabab Haba Gét nyan.\n2 Meunyoe gata tamumat nyang kong ubak peue nyang ulôn peugah nyan, ngon lagée nyan Haba Gét nyan jipeuseulamat gata; laén hai meunyoe Gata tapatéh ubak nyan hana peungeurtian.\n3 Peue nyang ulôn peusampoe bak Syedara-syedara na kheueh nyang ka lôn teurimong cit teuma. Nyang paleng peunteng, lagée nyang na teutuléh lam Alkitab, lôn peusampoe bak gata bahwa Almaseh maté sabab lé desya-desya tanyoe;\n4 bahwa Gobnyan teupasoe lam jrat, teuma bak uroe nyang keu lhée Gobnyan teupeu udeb lom teuma. Nyan pi na teutuléh lam Alkitab.\n5 Ulôn peugah lom ubak gata bahwa Almaseh nyang teupeu-udeb lom teuma nyan geupeuleumah lom droe Gobnyan ubak Petrus, dan óh lheueh nyan ubak bandua blaih droe rasui.\n6 Óh lheueh nyan geupeuleumah teuma droe Gobnyan ubak leubeh nibak limong reutôh droe murit Gobnyan sigoe guih. Mantong ramé lamkawan awaknyan nyang mantong udeb trok bak saát nyoe, teuma na padub droe nyang ka meuninggai donya.\n7 Óh ka lheueh Almaseh geupeuleumah droe ubak Yakobus dan óh lheueh nyan ubak mandum rasui.\n8 Nyang paleng akhé geupeuleumah droe ubak ulôn -- ulôn nyang lagée aneuëk manyak nyang lahé kon bak watée jih!\n9 Ulôn na kheueh rasui Tuhan nyang paleng miyueb. Ulôn hana patot teupeugah rasui, sabab ulôn ka lôn iénanya jeumaáh Allah.\n10 Teuma sabab rakhmat Allah ulôn jeuet lagée keuadaan ulôn bak watée nyoe. Dan hana kheueh sia-sia Allah geupeue amphon ulôn. Teuma ulôn kheueh nyang mubuet nyang leubeh brat nibak mandum rasui-rasui nyang laén. Teuma nyan kon useuha ulôn; nyan na kheueh useuha Po teu Allah nyang geugaséh ulôn dan nyang mubuet meusajan-sajan ngon ulôn.\n11 Ngon lagée nyan, nibak soemantong gata teurimong Haba Gét nyan -- peu kheueh nibak ulôn atawa nibak rasui-rasui nyang laén -- nyan hana jeuet keusoai. Nyang peunteng kamoe bri tée Haba Gét nyan dan Gata meuiman.\n12 Meunyoe nyang kamoe bri tée nyan bahwa Almaseh ka teupeu udeb lom teuma nibak maté, pakon na lamkawan gata nyang peugah bahwa ureuëng maté hana teupeue udeb le?\n13 Meunyoe keubiet ureuëng maté hana teupeu udeb lom teuma, nyan saban cit Almaseh hana teupeu udeb lom teuma nibak maté.\n14 Dan meunyoe sikeubiet jih Almaseh hana teupeu udeb lom nibak maté, ngon lagée nyan hana guna jih kamoe peugah peue-peue mantong dan hana teuma guna jih gata meuiman, sabab keupeucayaan gata nyan hana dasai sapeue.\n15 Leubeh nibak nyan, nyata kheueh bahwa kamoe meusulet keuhai Po teu Allah, sabab kamoe bri tée bahwa Allah ka geupeu udeb lom teuma Almaseh nibak maté, padahai Allah hana geupeu udeb Gobnyan lom teuma -- meunyoe keubiet ureuëng maté hana geupeu udeb lom teuma!\n16 Sabab meunyoe ureuëng maté hana teupeu udeb lom teuma, ngon lagée nyan Almaseh pih hana teupeu udeb lom teuma nibak maté.\n17 Dan meunyoe Almaseh hana teupeu udeb lom teuma nibak maté ngon lagée nyang gata peucaya nyan na kheueh lumpo nyang hana meuguna; nyan saban cit gata mantong lam keuadaan meudesya dan hana harapan mubacut pi.\n18 Nyan meumakna teuma bahwa ureuëng-ureuëng Kristen nyang ka meuninggai donya, meunan cit hana harapan sapeue.\n19 Meunyoe harapan tanyoe ubak Almaseh teubataih bak udeb geutanyoe lam donya nyoe mantong, teuma nibak banmandum umat manusia nyang na lam donya nyoe, tanyoe kheueh nyang paleng malang!\n20 Teuma ngon lagée nyan deuh kheueh Almaseh ka teupeu udeb lom teuma nibak maté. Nyoe kheueh jaminan jih bahwa ureuëng-ureuëng nyang ka maté teuma teupeu udeb lom teuma.\n21 Sabab maté nyang jitamong lam donya nyoe ngon peurantaraan sidroe ureuëng, meunan cit ngon udeb lom teuma nibak maté nyang geubri keu manusia ngon peurantaraan sidroe ureuëng teuma. 22 Lagée tateupeue banmandum manusia maté sabab jitamong saboh ngon Nabi Adam, meunan cit ngon mandum nyang geupeu udeb, sabab jitamong saboh ngon Almaseh.\n23 Teuma maséng-maséng geupeu udeb meunurot gileran jih: nyang phon-phon that Almaseh; óh lheueh nyan singoh watée Gobnyan teuka lom teuma, teuka gileran lé ureuëng-ureuëng nyang jitamong lam atra Almaseh.\n24 Óh lheueh nyan barô kheueh teuka uroe kiamat. Bak watée nyan Almaseh teuma geupeu taklôk banmandum peumeurintahan, banmandum keukuasaan dan banmandum nyang teuga-teuga; laju Gobnyan geupeujok keukuasaan geuhnyan sibagoe Raja, ubak Allah, Bapak geutanyoe.\n25 Almaseh meuseuti geumat sabe peumeurintah sampoe Allah geupeujeuet banmandum musoh Almaseh taklôk ubak Almaseh.\n26 Musoh nyang paleng akhé nyang teuma geupeu taklôk na kheueh maté.\n27 Lam Alkitab na teutuléh lagée nyoe, "Allah ka geupeujeuet peue-peue mantong taklôk ubak Gobnyan." Deuh kheueh disinoe bahwa nyang teupeugah ngon "peue-peue mantong" nyan hana jitamong Allah keudroe, nyang peujeuet peue-peue mantong nyan taklôk ubak Almaseh. 28 Teuma óh ka lheueh banmandum nyan teupeutaklok u miyueb peumeurintahan Almaseh, ngon lagée nyan Gobnyan keudroe, na kheueh Aneuëk Allah, geupeu taklôk droe Gobnyan ubak Allah nyang ka geupeujeuet peue-peue mantong taklôk ubak Gobnyan. Ngon lagée nyan Allah keudroe pi nyang peurintah banmandum nyan.\n29 Meunyoe ureuëng maté hana geupeu udeb lom teuma, pakon na ureuëng nyang teupumanö keu ureuëng maté? Keupeue guna jih awaknyan jipeubuet hai nyan? Meunyoe keubiet ureuëng maté sagai-sagai hana teupeu udeb le, keupeue guna jih awaknyan jipeubuet hai nyan?\n30 Dan keupeue teuma guna jih kamoe meuhadab ngon bahya tieb-tieb watée?\n31 Syedara-syedara! Tieb-tieb uroe ulôn ék lôn teun deurita sabab ulôn bangga ateueh udeb gata ngon sabab ka tameuiman ubak Isa Almaseh, Tuhan tanyoe.\n32 Meunyoe nyan teuma keuhai manusia mantong, peue laba jih keu ulôn lôn meujuang siulah-ulah lôn lawan beulatang-beulatang juah nyang na lam banda nyoe, di Efesus? Meunyoe keubiet ureuëng maté hana teupeu udeb lom teuma, ngon lagée nyan, leubeh gét taseutôt peue nyang jipeugah lé pribasa nyoe: "Jak tanyoe tamakheun ngon tajieb ié tapeulalo até ban galak droe, sabab singoh tanyoe teuma maté."\n33 Bék kheueh gata keunong tipée! Meurakan ngon brok teuma jipeureulôh nyang jroh.\n34 Sadar kheueh bak saát nyoe, dan bék le gata peubuet desya. Nyang sibeuna jih gata harôh malée, bahwa lamkawan gata na nyang gohlom jituri keu Po teu Allah.\n35 Mungken na nyang teumanyong, "Pakriban kheueh ureuëng maté teupeu udeb lom teuma? Tuboh nyang pakriban kheueh nyang teubri keu awaknyan, óh ka lheueh awaknyan teupeu udeb lom teuma?"\n36 Bangai lumpah na! Meunyoe Gata tapula bijéh lam tanoh, bijéh nyan hana teuma timoh, meunyoe bijéh nyan gohlom maté leubeh ilée.\n37 Dan bijéh nyang Gata pula lam tanoh nyan -- mungken bijéh gandom atawa bijéh laén -- na kheueh aneuëk bijéh nyan mantong, kon mandum seunaman nyang timoh singoh.\n38 Allah keudroe nyang bri keu bijéh nyan beuntuek nyang meunurot pandangan Gobnyan gét keu seunaman nyan. Keu tieb-tieb rupa bijéh, Allah geubri beuntuek seunaman nyan keudroe jih maséng-maséng.\n39 Tubôh makhlok-makhlok nyang meunyawöng hana mandum nyan sa. Manusia na saboh jeunéh tuboh, meunan cit keu beulatang-beulatang na saboh jeunéh tuboh nyang laén; meunan cit cicém-cicém laén teuma jeunéh tuboh jih, dan eungkot-eungkot laén teuma jeunéh tuboh jih.\n40 Meunan cit teuma ngon mubagoe beunda nyang na dilangét dan meunan cit nyang na dibumoe. Mubagoe beunda nyang na dilangét maséng-maséng na keulagak jih keudroe, dan beunda-beunda nyang na dibumoe pih lagée nyan cit teuma.\n41 Gét mata uroe meulaén ngon gét buleuen. Meunan cit ngon bintang-bintang pi na keugét jih keudroe. Dan bintang-bintang nyan maséng-maséng laén teuma gét jih.\n42 Meunan cit hai jih singoh keu ureuëng-ureuëng nyang ka maté teupeu udeb lom teuma. Tuboh nyang ka teukubu nyan na kheueh tuboh hase jeuet keu brok, teuma tuboh nyang teupeu udeb lom teuma, na kheueh tuboh nyang hana jitem rusak.\n43 Bak watée tuboh nyan teupeutamong lam jrat, tuboh nyan brok dan leumoh; teuma bak watée jihnyan teupeu udeb lom teuma, na kheueh tuboh nyang gét dan teuga.\n44 Watée teupeutamong lam jrat, tuboh nyan na kheueh tuboh donya; teuma óh ka lheueh teupeu udeb lom teuma, tuboh nyan na kheueh tuboh nyang geubri lé Roh Allah. Na tuboh nyang nibak donya, na teuma tuboh nyang nibak Po teu Allah.\n45 Lam Alkitab na teutuléh lagée nyoe, "Manusia nyang phon, na kheueh Nabi Adam, ka jeuet keu makhlok nyang udeb," teuma Nabi Adam nyang paleng akhé na kheueh Roh nyang jibri udeb.\n46 Nyang teuka leubeh ilée na kheueh jasmani, kon nyang rohani. Nyang rohani teuka jih teuma óh dudoe.\n47 Nabi Adam nyang phon teupeujeuet nibak tanoh, teuma Nabi Adam nyang keudua asai jih lam syeuruga.\n48 Ureuëng-ureuëng nyang na lam donya nyoe na kheueh lagée Nabi Adam nyang phon, nyang geupeujeuet nibak tanoh, teuma ureuëng-ureuëng syeuruga na kheueh lagée Gobnyan nyang teuka nibak syeuruga.\n49 Lagée geutanyoe bak watée nyoe na kheueh lagée Nabi Adam nyang geupeujeuet nibak tanoh, singoh tanyoe teuma jeuet lagée Gobnyan nyang nibak syeuruga nyan.\n50 Meukeusut ulôn, Syedara-syedara, na kheueh: tuboh nyang geupeujeuet nibak darah ngon asoe, hana hase jitamong lam Donya Barô Allah; dan tuboh nyang hase maté hana jeuet keu siumu masa.\n51 Ngieng kheueh rahsia nyoe: Hana banmandum tanyoe maté, teuma tanyoe banmandum meu-ubah.\n52 Hainyan teujadi lam sikeujab ngon sikrék mata, bak watée sangka kala teuyueb keu nyang paleng akhé. Sabab bak watée teudeungoe su sangka kala nyan, ureuëng-ureuëng maté teupeu udeb lom teuma ngon tuboh nyang abadi, dan tanyoe banmandum teuma geu-ubah.\n53 Tuboh tanyoe nyang hase maté nyoe meuseuti teugantoe ngon tuboh nyang hana hase maté, dan tuboh nyang nibak donya meuseuti teugantoe ngon tuboh nyang nibak syeuruga.\n54 Meunyoe tuboh nyang hase maté ka meuteumé teugantoe ngon tuboh nyang hana hase maté, dan tuboh nyang nibak donya ka teugantoe ngon tuboh nyang nibak syeuruga, bak watée nyan barô kheueh teujadi peue nyang ka teutuléh lam Alkitab, "Maté ka geupeu hanco; meunang ka meuteumé!"\n55 "Hei mawöt, hoka meunang gata nyan? Hei mawöt, dipat kheueh bisa gata?"\n56 Bisa mawöt na kheueh desya, dan desya jipeujak peuranan jih rot huköm agama.\n57 Teuma syukoe that ubak Po teu Allah; Gobnyan ka geubri keugeutanyoe keumeunangan rot Isa Almaseh Tuhan geutanyoe!\n58 Ngon sabab nyan, Syedara-syedara nyang lon gaséh, bah kheueh gata teuga dan teugoh. Mubuet kheueh bék tinggai keu Tuhan ngon biet-biet sunggoh, sabab gata tateupeue bahwa banmandum nyang gata peubuet nyan na kheueh keu Tuhan, nyan hana teuma peucuma.


Bida antara revisi nibak "Harun" - Wikipèdia bahsa Acèh, ènsiklopèdia bibeuëh\nBida antara revisi nibak "Harun"\nGeunantoë tiëp 14 Buleuen Duwa Blaih 2018 19.32\nGeunantoë tiëp 14 Buleuen Duwa Blaih 2018 19.25 (peusaneut)\nb (added Category:Nabi Islam using HotCat)\nGeunantoë tiëp 14 Buleuen Duwa Blaih 2018 19.32 (peusaneut) (pubateuë)\nLam [[Al-Qur'anul Karim]], [[surat Ash-Shaffat]] ayat 122-144, na tareumpok bhahbhaih Nabi [[Musa]] ngon nabi Harun as. Allah ka neu peu trônNeupeutrôn rahmat nyang cukôp that rayeukrayek keu duwa droë Nabinabi nyan. Nabi Harun nakeuh syèedara nabi Musa. Man duwageuh keuturônan (biëk) keuleuarga Imran.\nLam saboh riwayat, bak sa'ah nabiNabi Musa as geu parèntahgeuparèntah lé [[Allah]] ta'ala untôk geu jakgeujak u bukét [[Thursina]], supayamangat geugeujak jak teuëngtuëng kitab [[Taurat]] lam trép 40 malam, bak. watèBak nyanwatèe keuhnyankeuh umat nabiNabi Musa geu yuwgeuyue satoh (bimbing?) bak nabiNabi Harun as, deungon teu leubèhngon ilèiteuleubèh geudilèe angkatgeuangkat nabiNabi Harun jeuët keu Rasulrasul lé Allah ta'ala.▼\nNabi Harun nakeuh syèdara nabi Musa. Man duwa geuh keu turônan (bièëk) keuleuarga Imran.\n▲Lam saboh riwayat, bak sa'ah nabi Musa as geu parèntah lé Allah ta'ala untôk geu jak u bukét Thursina, supaya geu jak teuëng kitab Taurat lam trép 40 malam, bak watè nyan keuh umat nabi Musa geu yuw satoh (bimbing?) bak nabi Harun as, deungon teu leubèh ilèi geu angkat nabi Harun jeuët keu Rasul lé Allah ta'ala.\nRupajih kawôm nabi Musa nyang tinggai nyan na nyang hana lé meu imanmeuiman keu nabiNabi Musa (ka murtad). Ureuëng nyan kaleuh geuka peulheueh ingatgeupeuingat lé nabi Harun as, bèk jijipubuët peubeuët beuëtbuët nyang geu teugahgeuteugah lé Allah, teutapi hana ji patéhjipatéh lé. AwaknyanAwak nyan ka mulai ji seumahjiseumah patông aneuëkaneuk leumoe[[leumo]] nyang jipeugèt lé Musa Samiriy, nyang jih nyannyankeuh keuhrôh teumasôllam musôh nabiNabi Musa ngon nabiNabi Harun as. Jih keuhJihkeuh nyang ba peungarôh, jak tipètipèe kawôm nabiNabi Musa ngon Harun as jak seumah patông aneuk leumo.▼\n▲Rupajih kawôm nabi Musa nyang tinggai nyan na nyang hana lé meu iman keu nabi Musa (ka murtad). Ureuëng nyan kaleuh geu peu ingat lé nabi Harun as, bèk ji peubeuët beuët nyang geu teugah lé Allah, teutapi hana ji patéh lé. Awaknyan ka mulai ji seumah patông aneuëk leumoe nyang jipeugèt lé Musa Samiriy, nyang jih nyan keuh teumasôl musôh nabi Musa ngon nabi Harun as. Jih keuh nyang ba peungarôh, jak tipè kawôm nabi Musa ngon Harun as jak seumah patông aneuk leumo.\nGeurumpök nibak "https://ace.wikipedia.org/wiki/Kusuih:MobileDiff/108891"


Ureuëng Ngui:Si Gam/Ôn Keuë - Wikipèdia bahsa Acèh, ènsiklopèdia bibeuëh\n< Ureuëng Ngui:Si Gam\nJinoë ka na 10.363 boh teunuléh ngon 20.906 ureuëng nguy teudapeuta.\nPeue na neutupeue\nÉseulam geucok dari bahsa Arab: الإسلام (Tashréf nibak: bahsa Arab: أسلم يسلم إسلاما) nyang areutijih tapatéh dan tapubuët mandum surôh Allah ngon Rasul, tapeujeu'ôh teugah Allah dan Rasul. Islam nakeuh saboh agama nyang na di dônya. Kitab suci agama Iseulam nakeuh Al-Qur'an.\nAgama nyoë neuba lé baginda Rasulullah, Muhammad SAW. Geupeutrôn agama Iseulam lé Allah di Meukah meusigo ngon geuutôh Nabi Muhammad SAW jeuët keu rasul ban sigom dônya. Bak watèë nyan keuadaan ureuëng-ureuëng Jahiliyah di Meukah mantöng seumah-seumah patông. Dalam Iseulam geuatô meumacam bagoë, na hukôm, seujarah, kisah, haba peutakôt, haba peuseunang, dan la'én-la'én nyang cukôp that le.\nUreueng Aceh jak ek haji bak Konsulat Beulanda di Jeddah\nGamba lé: Tropenmuseum\nCicém Tragopan blythii.\nWikipèdia bahsa Acèh geupuphôn bak uroë buleuën 12 Buleuën Lapan 2009. Jinoë ka na 10.363 boh teunuléh. Wikipèdia na cit lam bahsa-bahsa la'én, ladôm nyang paléng rayek nakeuh lagèë di miyup nyoë:\nEnglish • Deutsch • français • Nederlands • italiano\nрусский • español • polski • svenska • 日本語 • português • 中文 • Tiếng Việt\nукраїнська • català • norsk • suomi • Cebuano • فارسی • Winaray • čeština • magyar • 한국어 • română • العربية • Türkçe • Bahasa Indonesia • қазақша\nBahasa Melayu • српски / srpski • slovenčina • Esperanto • dansk • lietuvių • euskara • български • עברית • slovenščina • hrvatski • Volapük • eesti • हिन्दी • galego\nGeurumpök nibak "https://ace.wikipedia.org/w/index.php?title=Ureuëng_Ngui:Si_Gam/Ôn_Keuë&oldid=59879"\nTerakhir diubah pada 4 Buleuen Sikureueng 2012, pukul 07.48\nÔn nyoe seuneulheueh geupeusaneut bak 4 Buleuen Sikureueng 2012, poh 07.48.


CD Musik, DVD Film, Musik & Film Original di provinsi Aceh D.I. - OLX.co.id\nKategori "Hobi & Olahraga" Aceh D.I.\nKategori "Hobi & Olahraga" Aceh D.I.:\nAlat-alat Musik Aceh D.I. ,\tOlahraga Aceh D.I. ,\tSepeda & Aksesoris Aceh D.I. ,\tHandicrafts Aceh D.I. ,\tBarang Antik Aceh D.I. ,\tBuku & Majalah Aceh D.I. ,\tKoleksi Aceh D.I. ,\tMainan Hobi Aceh D.I. ,\tMusik & Film Aceh D.I.,\tHewan Peliharaan Aceh D.I.


Teuku Umar - Wikipèdia bahsa Acèh, ènsiklopèdia bibeuëh\nTeuku Uma bak thôn 1890\nTeuku Umar (Bahsa Acèh: Teuku Uma) lahé di Meulabôh, Acèh Barat bak thôn 1854. Yah gop nyan Achmad Mahmud nyang meuasay nibak biëk ulèë balang Meulabôh. Endatu Teuku Umar nakeuh nibak biëk Minangkabau nakeuh Datuk Makhdum Sakti. Salah sidroë biëk Datuk Makhdum Sakti nyang tom meuguna keu Sôleutan Aceh, nyang bak watèë nyan lé sidroë panglima sagoë geuneuk cok kuwasa Soleutan Acèh.\nBeureukat guna panglima biëk Minangkabau nyan Sôleutan Aceh seulamat nibak bahya nyan. Meusabab nyankeuh ureuëng nyan geupeu'ék jeuët keu ulèë balang 6 mukim ngon lakab Teuku Nan Ranceh, nyang lheuëh nyan na duwa droë aneuk agam nakeuh Nanta Seutia ngön Ahmad Mahmud. Lheuëh abéh umu Teuku Nan Renceh, Nanta Seutia geugantoë neuduëk ayah gop nyan seubagoë uleë balang 6 Mukim. Gop nyan na aneuk inong nyang geubôh nan Cut Nyak Dhiën. Ahmad Mahmud geumeukawén ngon adoë inong raja Meulabôh.\nLam geumeukawén nyan gop nyan na duwa droë aneuk inong ngon peuët droë aneuk agam. Nibak peuët droë aneuk agam nyan, salah sidroë nakeuh nangeuh Teuku Umar. Teuma, Teuku Umar ngön Cut Nyak Dhiën nakeuh sidroë cèëdara saboh nek ngon lam darah gop nyan na darah Minangkabau.\n^ Mardanas Safwan, 1981:34\n^ Hazil, 1955:48\nGeurumpök nibak "https://ace.wikipedia.org/w/index.php?title=Teuku_Umar&oldid=89374"\nÔn nyoe seuneulheueh geupeusaneut bak 2 Buleuen Duwa Blaih 2015, poh 04.58.


Matius - Aceh Bible - New Testament / Matthew 1 - The Genealogy of Jesus Christ\nNyoe dafeutar indatu Isa Almaseh, keuturonan Nabi Daud, keuturonan Nabi Ibrahim, nibak Nabi Ibrahim sampoe ubak Nabi Daud, nan-nan indatu Isa na kheueh lagée nyoe:\n2 Nabi Ibrahim, Nabi Ishaq, Nabi Yakub, Yehuda dan syedara-syedara gobnyan, Peres dan Zerah (Mak awaknyan nan geuh Tamar), Hezron, Ram, Aminadab, Nahason, Salmon, Boas (Mak gobnyan nan geuh Rahab), Obed, (Mak gobnyan nan geuh Rut), Isai, dan Raja Daud.(6b)Phon nibak Nabi Daud sampoe trok ubak masa bansa Israel teuböh u Babel teucetet nan-nan lagée nyoe: Nabi Sulaiman (Mak gobnyan na kheueh beukaih peurumoh Uria), Rehabeam, Abia, Asa, Yosafat, Uzia, Yotam, Ahas, Hizkia, Manasye, Amon, Yosia, Yekhonya dan syedara-syedara gobnyan.\n12 Nibak masa bansa Israel teuböh u Babel sampoe trok ubak lahé Isa teucetet nan-nan lagée nyoe: Yekhonya, Sealtiel, Zerubabel, Abihud, Elyakim, Azur, Zadok, Akhim, Eliud, Eliazar, Matan, Yakub, Yusuf lakoe Mariam. Dan nibak Mariam nyan kheueh lagée Isa nyang teuhôi Almaseh.\n17 Jadi phon nibak Nabi Ibrahim sampoe ubak Nabi Daud, bandum nyan na peuet blaih geuneurasi. Nibak Nabi Daud trok ubak masa bansa Israel teuböh u Babel na teuma peuet blaih boh geuneurasi. Nibak masa bansa Israel teuböh u Babel trok ubak lahé Almaseh na teuma peuet blaih geuneurasi.\n18 Meunoe kheueh kisah keuhai Isa Almaseh lahé. Mak Gobnyan nan geuh Mariam, meutunangan deungon Yusuf. Teuma sigohlom awaknyan meugatib, teunyata Mariam ka mume. Yusuf hana geuteupeue bahwa Mariam mume deungon kuasa Roh Po teu Allah.\n19 Yusuf, tunangan Mariam nyan, na kheueh sidroe ureuëng nyang udeb saleh dan sabe geutaát ubak huköm-huköm agama. Jadi, gobnyan geutem peuputôh tunangan nyang ka teuikat nyan, teuma ngon cara seungab-seungab, mangat Mariam hana meuteumé malée dikeue rakyat ba.\n20 Teungoh Yusuf geupike-pike hai nyan, gobnyan meulumpo. Dalam lumpo geuhnyan, deuh geukalon sidroe malaikat Tuhan nyang geupeugah ubak gobnyan, "He Yusuf, keuturonan Nabi Daud, bék tatakot meukawen deungon Mariam; sabab aneuëk nyang na dalam rahim jihnyan nyan jeuet jih lé kuasa Roh Allah.\n21 Mariam teuma jipeulahé sidroe aneuëk agam. Aneuëk nyan harôh gata boh nan Isa, sabab jihnyan teuma jipeuseulamat umat jih keudroe nibak sigala desya."\n22 Bandum nyan teujadi lagée nyan mangat geunab peue nyang ka geupeugah lé Tuhan meulalu nabi Gobnyan,\n23 "Sidroe aneuëk dara peurawan teuma mume dan jipeu lahé sidroe aneuëk agam. Aneuëk nyan teuma jiboh nan Imanuel." (Imanuel na kheueh basa Ibrani nyang makna jih. "Allah na meusajan geutanyoe".)\n24 Óh lheueh nyan Yusuf jaga dan geubeudôh nibak teumpat éh, laju geupeubuet peue nyang ka geupeugah lé malaikat Tuhan ubak gobnyan. Gobnyan laju meukawen ngon Mariam.\n25 Teuma sigohlom Mariam geupeulahé aneuëk geuh nyan, Yusuf hana meusituboh deungon Mariam. Dan óh ka lheueh aneuëk nyan lahé, lé Yusuf laju geuboh nan Isa.


Teuntang Kamoe - NASAJA BERITA\nHome › Teuntang Kamoe\nBerita bak www.nasajaberita.com nyo na syarat nyang that keutat neukiraju:\nNyang keuphon, syarat jih hana sulet, meunyoe jak liput keudore, lagee leumah bak mata meunan meutuleh. Seudangkan meunyoe dari web atawa koran laen, jeulaih that sumber, nan web dan nan ureung peu ek bak web nyan pih ta tuleh beunyata.\nNyang keudua, meutuleh 99% lam basa Aceh. Bah pih hana seumpurna ejaan lagee lam buku atawa lam kamus, nyang na tanda titek ateuh, singet wie uneun atawa sudong.\nNyang keulhee, gaya meurawi lagee haba bak keude kupi. Seubab ureung Aceh klarap rata ta teume raya haba, cara calitra kiban crah meunan beukah ju. Adak lam meu pep-pep na khem. Guyak ju meunan watee ta deungo.\nNyang keupeut, uroe dinaih ngon uroe pree meunurot kheun Da Mulah. Seubab Apa Raban na keusibukan laen, lagee jak u blang, jak u pasai, koh naleung keu umpeun leumoe, jak tueng ngon jak intat Da Mulah hoe nyang peurle jak.\nNyang keulimong, bah Apa meupakat ilee ngon Da Mulah pu syarat jih. Bek salah tuleh eunteuk ka dawa ngon Da Mulah, meukureung jatah teuh kiraju.\nNyan ban kiraju. Seudang meunyoe na nyang hawa keuneuk tuleh berita lam basa Aceh nyang beutoi dan faseh deungon tanda baca nyang beutoi, neuhambo ju. Kiban web berita gob lam basa Indoneh meusipreuk bak internet. Tanyoe lam basa Aceh pih beu meunan.\nApa seunang that meunyoe keubiet na lagee nyan. Seubab na nyang saban niet dan tujuan deungon Apa, nyakni tapeumeusyeuhu keulayi basa indatu lam bentuk berita. Dari Aceh untuk donya.\nNyang ka na ilee saat nyoe lam pantauan Apa, Acehtrend.com saboh, habasinoesideh.gq ata geukelola le Abu West dan rakan syedara teuh ureung Aceh di Amerika Serikat saboh. Eunteuk lam puasa atawa lheuh uroe raya akan na saboh teuk [meunurot info intelijen Bagdad], nan jih goh meupu lom [wate ji tanyong bak Apa, meupeugah boh nan sabenaberita] teuman inoehat hana leumah wujud lom. Nyan na ureung kelola lhee droe jurnalieh khusus basa Aceh, meunurot laporan. Nyan rencana awak nyan.\nNyan ban ilee rahsia nyang ka Apa buka saat nyoe. Meunyoe keuneuk mita peng bak internet lagee gugel adsense rot basa Aceh hana cara, seubab hana index basa Aceh bak google. Jadi pemasukan jih lagee haba itu. Dan nyang baca pih ka pasti ureung Aceh. Nyan pih meunyoe geutem klik iklan. Jareung na nyang klik iklan.\nBaro na peng kiban sit cara? Maka neu meungon ngon awak dinaih, tapi meunyoe dinaih beuna surat izin ilee, seubab awak dinaih peurle peu ek laporan u kanto. Meunyoe hana izin perusahaan, han ji akui le dinaih. han ji akui, maka han ji brie iklan. Atawa neumeungon deungon tokoh. Meuseu lagee musem baroesa na caleg, kadang raseuki.\nBeda calitra lagee web media laen. Mangat ji lhat iklan seubab na gaki bak dinaih dum. Asai ka na acara, ka na ju iklan advertorial atawa iklan jeunieh laen.\nNyankeuh ban informasi dari Apa keugata-gata syedara Apa nyang meukeunong deungon berita lam basa Aceh.\n0 Response to "Teuntang Kamoe"


Karel van Der Hejden - Wikipèdia bahsa Acèh, ènsiklopèdia bibeuëh\nKarel van Der Hejden\nJeundran Karel van Der Hejden\nKarel van Der Hejden (lahé Batavia uroë 12 buleuën sa thôn 1826, maté Arnhem uroë 26 buleuën sa thôn 1900) nakeuh sidroe Jeundran Beulanda nyang meutugaih seubagoë gubernur sipil ngon militè Hindia Beulanda di Acèh.\nWatèe phôn teuka u Acèh thôn 1877 Van der Hejden nakeuh sidroe kolonel lam aseuka KNIL, jih trôh u Acèh bak uroë 2 buleuën nam thôn 1877. Ngon keu-adaan prang Acèh masa nyan Van der Hejden jikirém lé panglima aseuka Beulanda di Banda Acèh keu ulèe kawan KNIL jak seurang Samalanga. Disinan keuh lam prang phôn-phôn that awak Beulanda nyan jijak reubôt Kuta ureuëng Acèh di Batèe Iliëk Van der Hejden ka keunong cidra bak aneuk mata jih. Sampoë watèe nyan ka buta siblah matajih keunong aneuk beudé ureuëng Acèh, ngon that le teuntra nyang ji ulèe lé jih keunan ka maté. Lé ureuëng Acèh meuseubab ngon buta jih siblah kakeuh geupeunan Van der Hejden nyan ngon Jeundran Buta Siblah meujan-jan cit geutamah lom ngon narit peuhina seubagoë Dajeuë buta siblah.\nBak thôn uroë 13 buleuën sa thôn 1878 Van der Hejden ka jiangkèe ngon raseumi keu gubernur jeundran Hindia Beulanda di Acèh. Jipiléh jihnyan jeuet keu gubernur jeundran nakeuh lheuëh jih ék jireubôt da'irah XXII ngon XXVI mukim. Watèe nyan pangkat jih nakeuh kajeuët keu sidroe Letnan Jeundran. Ngon hasé jikuwasa da'irah nyang toe ngon Banda Acèh masa nyan jeuet keuh Van der Hejden nyan that jigalak lé peumeurèntah Hindia Beulanda di Batavia. Bak masa jih jeuet keu gubernur jeundran nyan keuh jipuga keulayi Meuseujid Raya Baiturrahman nyang ka jitet lé teuntra Beulanda yôh masa Jeundran Kohlër thôn 1873. Bak watèe peuduëk aneuk batèe phôn meuseujid nyan lé Van der Hejden ka jimeuhôi na leubéh kureuëng 6000 ureuëng Acèh bak keurija meukhanduri peudong meuseujid nyan. Lé Beulanda acara khanduri nyan ka jiniët keu saboh cara jipuga damèe ngon ureuëng Acèh.\nGeurumpök nibak "https://ace.wikipedia.org/w/index.php?title=Karel_van_Der_Hejden&oldid=104251"\nÔn nyoe seuneulheueh geupeusaneut bak 31 Buleuen Lapan 2017, poh 18.25.


Nahum - Aceh Bible - Old Testament / Nahum-1\nNyoe kheueh peusan Po teu Allah keuhai Niniwe. Peusan nyan geupeudeuh deungon keumalon nyang geubri ubak Nahum, sidroe nabi nyang meuasai nibak Elkos.\n2 TUHAN Allah hana ngon peusa, ureuëng nyang lawan Gobnyan pasti meuteumé huköman. Deungon meureuka Gobnyan nyang hana teukira, Gobnyan geubalaih dam keu awaknyan.\n3 Beutôi TUHAN, hana bagaih beungéh; teuma Gobnyan lumpah that meukuasa dan barang sigasoe nyang peubuet salah hana geupeubeubaih nibak huköman.\n4 Gobnyan geuancam laôt dan geupeutho hana meu ié, bubena ié krueng ka habéh geupeutho. Gunong Karmel dan padang-padang di Basan ka jeuet keu tô kreng dan di libanon bubena bungöng ka habéh layée.\n5 Gunong-gunong ka habéh yo dikeue Gobnyan; dan bukét pih ka habéh caye bube nyang na. Meunyoe TUHAN teuka, bumoe meuhayak, donya dan bandum peunduduek disinan ka habéh yo.\n6 Soe nyang ék peuteuen meunyoe TUHAN meureuka? Hana nyang hase tuwoe meunyoe Gobnyan nyang meureuka? Gobnyan nyang peusak hôb nyang hu meubura batée hanco dan jeuet keu abée dikeue Gobnyan.\n7 TUHAN nyan gét, Gobnyan geulindong umat Geuh bak watée susah, Gobnyan geujaga ureuëng nyang meulindong ubak Gobnyan.\n8 Lagée ié raya teuka nyang jipeurön peue nyang na, geupeuhanco bandum musoh-musoh Gobnyan. Awaknyan nyang jijeuet jilawan Gobnyan laju geuheuntam deungon mawöt sampoe binasa.\n9 Reuncana peue mantong nyang gata peugét talawan TUHAN, pasti meuteumé keugagalan. Di Gobnyan hana geubalaih dam sampoe dua goe ubak musoh-musoh Gobnyan.\n10 Gata geutot lagée jumpung nyang tho kreng lagée tamah meuduro nyang meucaruéh hana meuteuntée.\n11 Nibak gata, he Niniwe, ka teuka sidroe ureuëng nyang peunoh deungon reuncana jeuhet. Ureuëng nyan jipeugét reuncana keu jilawan TUHAN.\n12 Dan feureuman TUHAN ubak Israel, umat Gobnyan, "Bahpi ureuëng-ureuëng Asyur nyan teuga dan jai jeumeulah jih, teuma awaknyan teupeuhanco laju gadôh. He bansa Ulôn, Ulôn ka Lôn peujeuet gata meudeurita, teuma hainyan hana Lôn peubuet le.\n13 Jinoenyoe Lôn peu habéh keukuasaan Asyur ateueh gata, dan Lôn peuputôh ranté nyang teuikat bak gata."\n14 Nyoe kheueh keuputosan TUHAN keuhai bansa Asyur, "Awaknyan hana le keuturonan keu geunantoe bansa. Patong-patong beurala nyang na didalam kuil-kuil dewa awaknyan, Lôn peuhanco. Lampôh jrat keu bansa Asyur teungoh Lôn peusiab, sabab awaknyan hana meuguna meunyoe udeb!"\n15 Kalon, sidroe utosan teungoh teuka nyang jijak rot ateueh gunong-gunong, jiba haba gét, haba keumeunangan. He bansa Yehuda, peuraya kheueh uroe raya gata dan tapeulheueh kheueh kaôi gata ubak Po teu Allah. Nanggroe gata hana le jijajah lé ureuëng jeuhet. Awaknyan ka geupeuhanco bube nyang na.


Poemerintah Lambat That, Anggota DPRA: Abeh Watee Bak Duek Rapat - NASAJA BERITA\nHome › Aceh › Corona › Darurat Corona › dpra › peulitek › Virus Corona\nPoemerintah Lambat That, Anggota DPRA: Abeh Watee Bak Duek Rapat\nNasaja Berita - Banda Aceh, Meunyo ta kalon lam masyarakat tingkat kesigapan poemerintah untuk geutangani corona effect atawa efek dari wabah corona terhadap masyarakat nyoe, jeut takheun leumoh that atawa lambat that mantong.\nJadi lheuh ta kalon mulai dari na kejbijakan Jam Malaam bagi masyarakat dan na larangan untuk masyarakat beraktivitaih di lua rumoh, seureuta bek jak lam kawan ramee ureueng, hana lom na sampe inoehat uroe rencana konkrit dari awak eksekutif. Nyan padangan dari Sulaiman, SE seulaku anggota DPRA dari Parta Aceh, nyang geupeusampoe bak awak media watee geutanggapi kiban ie ka situasi masyarakat seulama corona nyoe.\n"Jinoe ta kalon awak nyoe laen, pu keuh dari kalangan pengsaha miseujih, ka jigrak buet sare. Lagee Makmur Budiman ketua Kadin, adak awak laen ka sit dum jibantu masyarakat. LSM pih ka jipeugo aksi macam-macam dum untuk solidaritas sosial keue masyarakat nyang na keunong dampak dari wabah nyan." Nyan ban kheun Sulaiman.\n"Dan lon sendiri brat that lon apresiasi ureueng nyan, seubab bagah that geujak buet bak bantu masyarakat." lanjot gobnyan lom bak uroe Hameh tanggai 2 April bunoe.\nMaka dari nyan keuh le Pak Sulaiman, waki geutanyoe nyoe bak DPRA nyoe, geudesak poemerinah lam hai nyoe Pak Plt Gubernur Aceh Nova Iriansyah untuk jok perintah keue SKPA dan pembantu tugaih gobnyan mandum supaya bek peutrep-trep jak intat bantuan keue masyarakat nyan ka ta yue duek di rumoh dari buleun lhee baroesa ka.\nNyoe hai, bak Apa kira meunan sit. Lheuh ji yue duek dum ureueng lam rumoh meugeutheun deuk teuk dum. Bek peusaban ngon rumoh geutanyoe. Adak Apa pih, ka hana raseuki Apa buleun nye, na raseuki Da Mulah. Nyang dapu meuasap pokok jih. Nyoe gob laen dum, syedara-syedara tanyoe.\n"Kepada Plt Gubernur Aceh, bek that neusantai, neu evaluasi kinerja aneuk buah dum. Nyang kira-kira hana jeut sapu, ganto ju beubagah. Tujuan jih supaya masyarakat nyoe beu bagah jirasakan na kehadiran poemeritah Aceh." Nyan ban kheun Pak Sulaiman geutanyoe.\n"Nyan nah tim nyang ka meubentuk nyan, bek abeh watee duek rapat sabe, jeh di rakyat ka deuk bak jipreh. Nyan meunyo neupeutrep lom, bek ta peusalah masyarakat eunteuk watee tan jideungo le poemerintah." nyan ban bak geutop haba,\nApa meubaca bak Theglobal.id bunoe sira meuduek-duek. Rupajih hinan na beerita lam basa inggreh lom. Padahai nyan ata awak Aceh. Bereh memang. Ka meu internasional meunan, lagee nan ju.\n0 Response to "Poemerintah Lambat That, Anggota DPRA: Abeh Watee Bak Duek Rapat"


Roma 2 (ACEH)\n1Ngon sabab nyan, Syedara-syedara, soe kheueh Gatanyan, sampoe Gata tatem peusalah ureuëng laén? Nibak Gata hana sapeuena keu gata bila droe! Sabab, meunyoe Gata tapeusalah ureuëng laén, padahai Gata keudroe tapeubuet nyang lagée awaknyan peubuet, ngon lagée nyan Gata katapeurhot huköman ateueh droe gata keudroe.\n2Geutanyoe tateupeue bahwa meunyoe Allah geupeurhot huköman ateueh ureuëng-ureuëng nyang jipeubuet buet-buet nyang lagée nyan, keuputosan nyang geucok Po teu Allah nyan beutôi.\n3Teuma gata, Syedara-syedara, gata peubuet cit hai-hai nyang lagée gata tudoh keu ureuëng laén! Dan gata tapike hase leupah nibak huköman Po teu Allah?\n4Atawa gata anggab phui keumurahan até Allah dan lapang até atawa saba Gobnyan nyang meunan rayeuk? Pasti gata tateupeue bahwa Allah geutunyok até geuh nyang gét nyan mangat Gobnyan meuharab gata tameutobat nibak mandum desya-desya gata.\n5Teuma gata teutab kreueh ulée dan hana gatatem ubah. Ngon sabab nyan gata keudroe kheueh nyang tapeugét huköman gata meutamah geuhon watée Uroe Kiamat teuka, meunyoe Po teu Allah ka geupeuleumah meureuka Gobnyan dan geupeurhot huköman nyang ade.\n6Sabab Allah teuma geubalah tieb-tieb ureuëng nyang sisuai ngon buet jih.\n7Allah geubri udeb seujati dan keukai keu awaknyan nyang biet-biet jipeubuet nyang gét jeuet meuteumé nyang mulia, nyang teuhoreumat dan nyang abadi.\n8Teuma ureuëng-ureuëng nyang jipeunteng droe jih keudroe dan hana jitem taát ubak Po teu Allah, teuma jiseutôt nyang jeuhet, ureuëng-ureuëng nyang lagée nyan lumpah that geubri meureuka lé Allah.\n9Soe mantong ureuëng nyang galak jipeubuet jeuhet teuma seungsara dan meudeurita; phon-phon that ureuëng Yahudi, dan meunan cit ngon bansa-bansa laén.\n10Teuma mandum ureuëng nyang galak jipeubuet nyang jroh teuma geubri keumuliaan dan keuhoreumatan meunan cit keuseujahteuraan lé Po teu Allah; phon-phon that keu ureuëng Yahudi, meunan cit keu ureuëng-ureuëng bansa laén.\n11Sabab Po teu Allah geupeusaneut mandum manusia nyan saban.\n12Ureuëng-ureuëng bansa laén meudesya meunyoe hana jiteupeue huköm agama Yahudi. Ngon lagée nyan awaknyan teuhuköm diluwa huköm nyan. Teuma ureuëng-ureuëng Yahudi meudesya óh ka lheueh jiteupeu huköm nyan; ngon sabab nyan awaknyan teuma geutuntot cit teuma ngon dasai huköm nyan.\n13Sabab ureuëng jimeujroh lom ngon Po teu Allah, kon sabab ureuëng nyan ka jiteupeue huköm agama Yahudi, teuma ngon sabab jihnyan ka jipeubuet peue nyang na teutuléh lam huköm nyan.\n14Ureuëng-ureuëng bansa laén hana jituri peue nyan huköm agama Yahudi. Teuma meunyoe awaknyan ateueh keuheundak jih keudroe jipeubuet peue nyang jipeurintah lé huköm nyan, até awaknyan keudroe kheueh nyan jeuet keuhuköm keu jih keudroe, bah kheueh awaknyan hana jiteupeue huköm agama Yahudi.\n15Pi-e awaknyan deuh teukalon peue nyang jipeurintah lé huköm nyan na teutuléh lam até awaknyan. Até nurani awaknyan pih jeuet keubukeuti keuhai nyan, sabab awaknyan keudroe na watée jih teupeusalah dan na teuma watée jih jipeubeutôi lé pikeran jih keudroe.\n16Meunan kheueh nyang teuma teujadi singoh bak uroe nyang ka teupeuteuntée nyan. Nibak uroe nyan !!-- meunurot lagée nyang teutuléh lam kitab Haba Gét nyang ulôn peusampoe !!-- Po teu Allah rot Isa Almaseh, teuma geupeu hakém banmandum rahsia até dan pikeran mandum manusia.\n17Teuma jinoenyoe pakriban ngon Syedara-syedara keudroe? Gata ta angkée droe ureuëng Yahudi. Gata meugantueng bak huköm agama Yahudi dan Gata bangga ateueh hubongan Gata ngon Po teu Allah.\n18Gata meuteumé peutunyok-peutunyok nibak huköm nyan, ngon lagée nyan Gata tateupeue keuheundak Allah dan tateupeue peuteuntée nyang toh nyang gét.\n19Gata yakén bahwa Gata na kheueh peumimpén ureuëng buta dan peungéh nibak ureuëng nyang na lam seupôt;\n20Gata tapurunoe ureuëng nyang akhlak jih brok, dan gurée nibak ureuëng-ureuëng nyang bangai. Gata yakén bahwa lam huköm agama Yahudi, Gata meuteumé mandum iéleumé peungeutahuan dan peungajaran nyang beuna.\n21Gata tapeubeuet ureuëng laén; ngon lagée nyan pakon Gata hana tapeubeuet droe gata keudroe? Gata tapeubeuet gob mangat bék jiceumeucue, padahai Gata keudroe ceumeucue!\n22Gata tapeubeuet gob mangat bék jimeumukah, padahai Gata keudroe meumukah! Gata banci ubak beurala, padahai Gata tacok barang-barang nyang na lam rumoh beurala.\n23Gata tapeubangga-bangga droe bahwa nibak Gata na huköm Nabi Musa, padahai Gata tahina Allah ngon cara hana taseutôt huköm Gobnyan.\n24Lam Alkitab na teutuléh lagée nyoe, "Sabab gata, ureuëng-ureuëng Yahudi, teuma nan Po teu Allah jipeukuto lé bansa-bansa nyang laén."\n25Meunyoe Gata taát nibak huköm agama Yahudi, Gata meukatan nyan na paedah jih. Teuma meunyoe gata hana lazem Gata patuh ubak hai-hai nyang na teupeurintah lam huköm nyan, ngon lagée nyan Gata meukatan nyan hana meuguna mubacut pih.\n26Meunyoe sidroe ureuëng nyang kon Yahudi nyang hana meukatan, meunurot huköm agama Yahudi, kon kheueh Allah geuanggab nyan sibagoe ureuëng nyang ka lheueh meukatan?\n27Dan ureuëng-ureuëng nyang hana meukatan nyan teuma jipeusalah Gata ureuëng Yahudi, sabab Gata na huköm agama Yahudi dan Gata teupeukatan, teuma Gata ta iengkeue ateueh huköm nyan. Awaknyan hana meukatan, teuma awaknyan kheueh nyang taát ubak huköm agama Yahudi.\n28Sabab ureuëng Yahudi nyang seujati kon kheueh ureuëng nyang nan jih mantong ureuëng Yahudi; dan ureuëng nyang biet-biet meukatan kon kheueh ureuëng nyang meukatan seucara lahé mantong.\n29Sikeubiet jih, sidroe ureuëng Yahudi nyang seujati na kheueh ureuëng nyang até jih meujiwa Yahudi; dan meukatan nyang seujati na kheueh meukatan nyang lam até jih geupeubuet lé Roh Allah, kon nyang na teucetet lam kitab. Ureuëng nyang lagée nyan jiteurimong pujoe nibak Po teu Allah, kon nibak manusia.


3 Yahya - Aceh Bible - New Testament / 3John-1 Walk in Truth\nSyedara Gayus nyang ulôn gaséh! Ulôn peumimpén jeumaáh nyang biet-biet lôn gaséh gata,\n2 meudoá kheueh mangat Gata na lam keuadaan seuhat sabe dan banmandum gét-gét ngon gata, saban lagée jiwa gata gét-gét mantong. 3 Ulôn mangat até watée na padub droe syedara tanyoe nyang Kristen teuka dan jipeugah bak ulôn padub na seutia jih Gata ubak Po teu Allah nyang beutôi, sabab keubiet that udeb Gata sabe meunurot ajaran Allah.\n4 Hana nyang hase jipeujeuet ulôn biet-biet geumbira, watée lôn deungoe aneuëk-aneuëk ulôn udeb meunurot ajaran Allah.\n5 Syedara lôn! Gata meunan seutia nibak buet nyang Gata peubuet keu syedara-syedara tanyoe seusabe ureuëng Kristen; meunan cit keu ureuëng Kristen nyang gohlom Gata turi pih, Gata layani.\n6 Awaknyan ka jipeugah ubak jeumaáh bak teumpat kamoe keuhai geunaséh gata. Tulông kheueh awaknyan mangat hase jipeujak meuneujak awaknyan dan ngon na lagée nyan biet galak that até Allah,\n7 sabab nibak meuneujak teupeutimang Almaseh, awaknyan hana jiteurimong bantuan peue mantong nibak ureuëng-ureuëng nyang hana jituri Allah.\n8 Sabab nyan, geutanyoe ureuëng-ureuëng Kristen gét that tatulong syedara-syedara tanyoe nyang Kristen nyang lagée nyan bagoe, mangat tanyoe hase taseutôt lam useuha awaknyan keujijak peusampoe ajaran nyang beutôi nibak Allah.\n9 Ulôn ka lôn tuléh surat nyang paneuk ubak jeumaáh, teuma lé Diotrefes nyang keuneuk jeuet keupeumimpén lam jeumaáh, hana jitem seutôt ulôn.\n10 Teuma watée ulôn teuka, lôn reuloh banmandum peue-peue mantong nyang ka jipeubuet nyan, na kheueh keuhai-hai nyang jeuhet dan haba sulet nyang jipeugah keuhai kamoe! Teuma banmandum nyan gohlom seb keu jihnyan. Bak watée rakan-rakan nyang ureuëng Kristen nyan teuka, jihnyan hana jitem teurimong awaknyan. Dan jitam soe-soe mantong ureuëng nyang jikeuneuk teurimong awaknyan, dan jihnyan laju jiyue teubiet bandum awaknyan nibak jeumaáh!\n11 Syedara lôn nyang teucinta, bék kheueh gata cuntoh peue nyang brok. Dan cuntoh kheueh peue nyang gét. Ureuëng nyang peubuet nyang gét na kheueh milék Allah. Dan ureuëng nyang peubuet jeuhet gohlom jituri Allah.\n12 Banmandum ureuëng jipujoe Demetrius. Dan Po teu Allah keudroe jipujoe geuh nyan. Meunan cit kamoe pih meupujo jihnyan, dan Gata tateupeue bahwa peue nyang kamoe peusampoe nyoe jeuet teupeucaya.\n13 Jai that-that nyang peureulée ulôn peugah bak gata, teuma ulôn rasa leubeh gét bék meulalu surat.\n14 Ulôn meuharab hana treb lé hase meurumpok ngon gata, dan tanyoe teuma tameutoe langsong. 15 Seumoga Tuhan geubri beureukat ateueh Syedara. Rakan-rakan gata nibak teumpat lôn nyoe jikirém saleuem keu gata. Dan peutrok kheueh saleuem ulôn ubak mandum syedara tanyoe sidroe-droe.


Jinoenyoe, gata tamong dan gata bloh kheueh bansaboh tanoh nyoe, sabab Ulôn teuma Lôn bri mandum nyan keugata." Keujadian 13:17\nIngat kheueh, Ulôn kutulông dan Lôn jaga gata, homantong nyang gata jak, dan Ulôn teuma kupuwoe lom gata u nanggroe nyoe. Ulôn hana Lôn tinggai gata sampoe Ulôn peubuet banmandum peue-peue nyang ka lheueh Ulôn meujanji ubak gata." Keujadian 28:15\n"Ulôn teuma Lôn kirém malaikat Lôn leubeh awai nibak gata keu jijak lindong gata watée gatajak dan jiba gata ubak teumpat nyang ka Ulôn keubah. Keuluaran 23:20\nGata jak kheueh laju jinoenyoe, dan gata ba kheueh awaknyan ubak teumpat nyang ka Ulôn peugah ubak gata. Malaikat Lôn teuma jibimbéng gata teuma watée jih trok jiteuka ureuëng-ureuëng nyan Ulôn huköm sabab desya-desya nyang jipeubuet." Keuluaran 32:34\nGeupeugah lé TUHAN, "Gata Ulôn lindong mangat meuteumé gata cok keuhak milék tanoh nyang ka Ulôn peujanji." Keuluaran 33:14\nPajan mantong tanoh gata hana jeuet teupeubloe, sabab tanoh nyan bukon atra gata, teuma milék Po teu Allah. Gata cit lagée ureuëng aséng nyang meuteumé idhin gata peuguna tanoh nyan. Imeum-Imeum 25:23\nTieb-tieb wilayah nyang gata tamong teuma jeuet keu hak milék gata. Wilayah gata beureuntang phon nibak padang pasi di seulatan sampoe trok u Gunong-gunong Libanon di siblaih utara, dan phon nibak Krueng Efrat di siblaih u timu sampoe trok u Laôt Teungoh di siblaih u barat. Kitab Teu-Ulang 11:24\nBeugeubri kheueh beureukat ubak banmandum hase useuha gata. Kitab Teu-Ulang 28:6\nTUHAN kheueh nyang peulheueh ulôn nibak banmandum bala dan nyang peuseulamat ulôn sabab Gobnyan meukeunong keu ulôn. 2 Samuel 22:20\nLakée kheueh, teuma banmandum bansa Ulôn bri keu gata, dan bansaboh bumoe Ulôn peujeuet milék gata. Zabur 2:8\nAwaknyan meurawôh nibak saboh bansa ubak bansa nyang laén, dan geuminah nibak nanggroe nyang saboh ubak nanggroe nyang laén. Teuma TUHAN hana geupeubiyeu soemantong nyang teugom awaknyan; dan deumi awaknyan, raja-raja nanggroe geupeuingat lé Gobnyan, "Bék cuba-cuba peukaru ureuëng-ureuëng piléhan ulôn nyan, dan bék peubuet nyang jeuhet ateueh nabi-nabi ulôn!" Zabur 105:13-15\nDalam keusosahan nyan awaknyan jimeulakée ubak TUHAN, dan TUHAN pi laju geupeubeubaih awaknyan lam keuadaan meurana. Gobnyan geubimbéng awaknyan rot nyang teupat ubak teumpat tinggai nyang na di banda. Zabur 107:6, 7\nMeunyoe teungoh susah awaknyan jimeulakée ubak TUHAN, dan Gobnyan laju geupeulheueh awaknyan nibak keuseudehan. Angén puteng beuliong nyang teungoh jipot meunan hebat geuyue seungab, dan umbak ié laôt nyang raya pi ka seungab ngon reuda. Awaknyan galak that sabab angén raya ka hana le; dan geuba laju awaknyan ubak peulabohan nyang geutuju. Zabur 107:28-30\nGobnyan geulindong gata watée gata teuka dan tajak, phon saát nyoe dan siumu masa. Zabur 121:8\nMeunyoe ulôn po rot ufúk timu atawa lôn tinggai seungab di ujong barat nyang paleng jiôh, disinan pih Droeneueh na neutulông ulôn; disinan cit teuma jaroe Droeneueh neubimbéng ulôn. Zabur 139:9, 10\nMeunyoe gata meusimpang nibak rot, dilikot gata teuma teudeungoe su nyang jipeugah, "Nyoe kheueh jalan gobnyan; seutôt kheueh jalan nyoe." Nabi Yesaya 30:21\n"Ulôn kupeusiab rot keu gata; gunong dan bukét Lôn peurata, pintoe-pintoe teumaga Ulôn peuhanco, dan palang-palang beuso Ulôn wiet. Dan keu gata Ulôn bri hareuta keukayaan nyang mantong teusöm, mangat gata tateupeue bahwa Ulôn kheueh, TUHAN, Allah Israel, nyang ka tawök gata deungon nan gata. Nabi Yesaya 45:2, 3\nSabab nyan, peusampoe kheueh peusan Ulôn nyoe ubak rakan-rakan gata nyang na di teumpat nyang teuböih, bahwa Ulôn kheueh nyang ba awaknyan di jiôh lamkawan bansa-bansa nyang Lôn peusipreuk awaknyan di nanggroe-nanggroe nyan. Teuma teungoh awaknyan mantong na disinan, Ulôn kupeungon awaknyan. Yehezkiel 11:16\nSabab meuiman, nyang kheueh sabab Nabi Ibrahim geutaát ubak Allah bak watée Allah geutawök gobnyan dan geuyue jak gobnyan u nanggroe nyang ka Allah peujanji nyan. Laju Nabi Ibrahim geujak deungon hana geutuho ho gobnyan teuma geujak. Ibrani 11:8


Kisah Rasui-Rasui - Book Narration: Holy Bible - New Testament / Acts-13 Paul and Barnabas called\nLam jeumaáh di Antiokhia na nabi-nabi dan gurée-gurée, na kheueh Barnabas, Simeon nyang jihôi Si Itam, Lukius dan asai Kirene, Menahem nyang rayeuk meusajan Raja Herodes, dan Saulus.\n2 Watée awaknyan teungoh iébadat ubak Tuhan dan jipuasa, Roh Allah geupeugah bak awaknyan, "Piléh kheueh Barnabas dan Saulus khusos keu Ulôn, mangat awaknyan jipeubuet buet nyang ka Lôn peuteuntée keu awaknyan."\n3 Óh ka lheueh puasa dan meudoá awaknyan laju jikeubah jaroe ateueh Barnabas dan Saulus laju jiutus awaknyan bandua.\n4 Sabab geu-utus lé Po teu Allah, Barnabas dan Saulus laju jijak u Seleukia. Di sinan awaknyan jimeulayeue laju u Pulo Siprus.\n5 Watée ka trok u Salamis, awaknyan laju jimeudakwah jipeusampoe feureuman Allah di rumoh-rumoh iébadat Yahudi. Lam meuneujak awaknyan mandua jibantu lé Yahya Markus.\n6 Bansaboh pulo nyan awaknyan bloih sampoe trok u Pafos. Bak teumpat nyan awaknyan laju meurumpok ngon sidroe ureuëng Yahudi, nyang nan jih Bar Yesus. Ureuëng nyan tukang sihe nyang jiaku droe jih nabi.\n7 Sergius Paulus, gubunur pulo nyan na kheueh rakan krab that ngon tukang sihe nyan. Gubunur nyan na kheueh sidroe ureuëng nyang carông dan bijaksana. Gobnyan laju jihôi Barnabas dan Saulus sabab jihnyan jikeuneuk deungoe feureuman Allah.\n8 Teuma Barnabas dan saulus hánjitem teurimong lé Elimas ahli sihe nyan, sabab Elimas (nyan kheueh nan ureuëng nyan lam basa Yunani) jiuseuha mangat gubunur bék sampoe jipeucaya ubak Isa.\n9 Teuma Saulus -- nyang teuhôi cit ngon nan Paulus -- laju jikuasa lé Roh Allah, akhé jih gobnyan laju geupandang ateueh tukang sihe nyan,\n10 lheueh nyan laju jipeugah, "Hai tukang teumipée jeuhet, aneuëk jahanam! Gata musoh bandum nyang gét. Pakon hana gata tem piôh gata peurusak reuncana Allah keu teupeuseulamat manusia?\n11 Jinoe gata kalon, Tuhan teuma geuhuköm gata! Gata teuma jeuet keu ureuëng buta, sampoe gata hana hase gata ngieng cahya mata uroe lam padub watée nyoe." Watée nyan cit teuma Elimas jirasa na sagob itam nyang jitôb mata jih, sampoe watée jijak meugeue-meugeue jimita ureuëng keu jitarek jih.\n12 Watée gubunur nyan jikalon peue nyang ka teujadi, ureuëng nyan laju peucaya keu Isa; sabab gobnyan hireuen lumpah na keuhai ajaran keu Tuhan.\n13 Nibak Pafos, Paulus dan rakan-rakan jih laju jimeulayeue u Perga di Pamfilia. Nibak teumpat nyan Yahya Markus jitinggai awaknyan, laju jigisa u Yerusalem.\n14 Beudôh di Perga, awaknyan jijak laju u Antiokhia di Pisidia, óh lheueh nyan bak uroe Sabat awaknyan laju jijak duek lam rumoh iébadat.\n15 Óh ka lheueh Kitab Nabi Musa dan kitab nabi-nabi jibeuet lé awaknyan, peumimpén-peumimpén rumoh iébadat nyan jiyue ureuëng jijak teumanyong bak Paulus dan rakan-rakan jih, "Syedara-syedara, meunyoe gata na naseuhat keu ureuëng nyoe, kamoe peusilakan syedara peugah naseuhat nyan."\n16 Paulus laju jidong, laju jibri isyarat ngon jaroe jih, óh lheueh nyan jipeugah, "Syedara-syedara bansa Israel dan bandum syedara-syedara nyang laén nyang na nibak teumpat nyoe nyang taát ubak Po teu Allah! Cuba gata deungoe ulôn:\n17 Allah bansa Israel ka geupiléh indatu geutanyoe, dan geupeujeuet bansa nyoe bansa nyang rayeuk watée awaknyan tinggai di nanggroe Meusé sibagoe ureuëng aséng. Óh lheueh nyan ngon kuasa nyang rayeuk Allah geuba awaknyan geupeuteubiet lam nanggroe Meusé.\n18 Gobnyan saba ateueh pi-e-pi-e awaknyan lam padang pasi peuet ploh thon treb jih.\n19 Tujoh boh bansa geupeuhabéh di nanggroe Kanaan keu geubagi-bagi nanggroe nyan keu bansa Israel mangat nanggroe nyan jeuet keuhak milék awaknyan.\n20 Banmandum nyan na jih 450 thon treb jih. Óh ka lheueh taubagi nanggroe Kanaan nyan, Allah laju geubri keu awaknyan hakém-hakém. Hakém nyang keuneulheueh na kheueh Nabi Samuel.\n21 Óh lheueh nyan awaknyan jilakée sidroe raja. Allah laju geubri bak awaknyan Saul bin Kis nibak sukée bansa Benyamin mangat jeuet keu raja awaknyan nyang treb jih sampoe peuet ploh thon. 22 Óh ka lheueh Allah geu géesée raja nyan nibak takhta jih, Allah geu angkat teuma Nabi Daud jeuet keu raja awaknyan. Dan nyoe kheueh feureuman Allah keuhai Nabi Daud, 'Ulôn ka meuteumé Daud bin Isai nyan sidroe nyang jipeuharok até Ulôn. Jihnyan kheueh nyang jipeubuet mandum nyang Ulôn lakée.'\n23 Nibak keuturonan Nabi Daud nyan kheueh Allah geukeubah keu Bansa Israel sidroe Raja Peuseulamat, lagée nyang ka geupeu janji nyan. Dan Isa nyan kheueh Raja Peuseulamat nyan.\n24 Sigohlom Isa geupeu phon tugaih Gobnyan, Nabi Yahya ka geupeusampoe ubak ureuëng-ureuëng Israel mangat awaknyan jimeutobat nibak mandum desya-desya dan awaknyan teupumanö.\n25 Dan karab trok bak akhé buet gobnyan, Nabi Yahya jipeugah ubak dumna ureuëng, 'Soe kheueh ulôn nyoe meunurot peundapat gata? Ulôn nyoe bukon Ureuëng nyang gata preh-preh. Ingat, Ureuëng nyan teuma teuka óh ka lheueh ulôn; keu lôn ploih talo sipatu Gobnyan mantong nibak ulôn nyoe hana jeuet.'\n26 Syedara-syedara keuturonan Nabi Ibrahim, dan mandum syedara nyang laén nyang na disinoe nyang taát ubak Po teu Allah! Allah ka geukirém keu geutanyoe haba seulamat nyan; 27 sabab ureuëng-ureuëng nyang tinggai di Yerusalem dan peumimpén-peumimpén awaknyan hana jiteupeue bahwa Gobnyan kheueh peuseulamat nyan. Awaknyan hana muphom ajaran nabi-nabi nyang teubeuet tieb-tieb uroe Sabat, sampoe awaknyan jihuköm Isa Almaseh. Teuma ngon jipeubuet nyang lagée nyan lé awaknyan, teunyata peue nyang ka geupeugah lé nabi-nabi nyan biet-biet teujadi.\n28 Bah kheueh awaknyan hana jiteumé sapeue pih nibak Gobnyan nyang patôt teuhuköm ngon huköman maté, teuma awaknyan teutab jilakée bak Pilatus mangat Gobnyan teutab jipoh maté.\n29 Dan óh ka lheueh awaknyan jipeubuet banmandum nyang na teutuléh lam Alkitab keuhai Gobnyan, awaknyan laju jipeutron manyét Gobnyan nibak kayée saleb, laju jikeubah lam kubu.\n30 Teuma lé Allah geupeu udeb lom teuma Gobnyan nibak maté.\n31 Óh lheueh nyan meu-uroe-uroe treb jih Gobnyan geupeuleumah droe ubak ureuëng-ureuëng nyang ka lheueh teuka ngon Gobnyan nibak Galilea u Yerusalem. Awaknyan kheueh bak saát nyoe jeuet keusaksi-saksi keu Gobnyan keu bansa Israel.\n32 Jadi, bak saát nyoe kamoe peusampoe Haba Gét nyan keu gata: Peue nyang ka geupeujanji lé Allah ubak indatu geutanyoe,\n33 nyan lé Gobnyan ka geupeubuet keu geutanyoe ngon geupeu udeb lom Isa nibak maté. Sabab lam kitab Zabur nyang keudua na teutuléh lagée nyoe, 'Gata kheueh Aneuëk Ulôn, bak uroenyoe Ulôn ka jeuet keu Bapak Gata.'\n34 Allah ka geupeu udeb Gobnyan lom nibak maté. Jinoenyoe Gobnyan hana le geurasa maté lam kubu. Keuhai nyan Allah meufeureuman, 'Ulôn teuma Lôn bri keu gata janji suci nyang pasti teukeureuja, nyang ka Ulôn meujanji bak Nabi Daud.'\n35 Meunan cit bak ayat nyang laén na na teutuléh lagée nyoe, 'Droeneueh hana neupeubiyeu hamba Droeneueh nyan brok lam kubu.'\n36 Nabi Daud ka maté dan ka lheueh teukubu meusajan ngon indatu gobnyan, óh ka lheueh geupeubuet peue nyang Allah yue peubuet. Manyét Nabi Daud pih ka habéh hanco banmandum.\n37 Teuma Isa, nyang Allah peu udeb lom nibak maté, Isa nyan hana hanco lom hana habéh.\n38 Sabab nyan kheueh syedara-syedara, bah kheueh beugata teupeue bahwa meulalu Isa haba keuhai teupeu amphon desya teupeusampoe ubak gata; gatanyoe harôh tateupeue bahwa tieb-tieb ureuëng nyang meuiman keu Gobnyan, geupeu beubaih nibak mandum desya nyang hana hase teusampôh meulalu peurintah-peurintah Allah nyang geupeusampoe lé Nabi Musa.\n40 Nyang kheueh sabab jih gata harôh tasimak beugét-gét, bék sampoe teujadi ateueh gata peue nyang ka geupeugah lé Nabi-nabi nyoe,\n41 'Simak kheueh beugét-gét, hai gata nyang galak bak buet meuhina! Gata teuka hireuen dan laju maté! Sabab bak jamén nyoe teungoh lôn peubuet sapeue-sapeue nyang gata keudroe hana teuma gata patéh, bah kheueh na ureuëng nyang peutrang ubak gata.' "\n42 Watée Paulus dan Barnabas geutinggai rumoh iébadat nyan, ureuëng-ureuëng nyang na lam rumoh iébadat nyan jilakée lom mangat awaknyan jigisa lôn óh watée uroe Sabat nyang teuma teuka, guna keu geupeu trang leubeh jiôh keuhai nyan.\n43 Óh ka lheueh ureuëng-ureuëng jiteubiet lam rumoh iébadat nyan, Paulus dan Barnabas laju jiseutôt lé ureuëng ramé, ureuëng Yahudi dan bansa laén nyang ka jitamong agama Yahudi. Dan rasui-rasui nyan laju jibri naseuhat bak awaknyan mangat awaknyan teutab meusadeue bak rakhmat Allah.\n44 Bak uroe Sabat lheueh-lheueh nyan, rab mandum ureuëng nyang na lam banda nyan jijak deungoe feureuman Tuhan.\n45 Watée ureuëng-ureuëng Yahudi jikalon ureuëng ramé nyan, awaknyan biet-biet jiteuka bingiek até. Awaknyan laju jihina Paulus dan jibantah mandum nyang geupeugah nyan.\n46 Teuma ngon leubeh beuhe lom Paulus dan Barnabas geumeututoe troh trang. Awaknyan geupeugah, "Feureuman Allah keubiet teupeusampoe ubak gata leubeh ilée. Teuma sabab gata hana tatem teurimong, gata ka tapeuteuntée keudroe bahwa gata keubiet hana patot tateurimong udeb seujati dan keukai. Dan jinoenyoe kamoe tinggai gata dan kamoe jak ubak bansa laén.\n47 Sabab nyoe kheueh peurintah Tuhan ubak kamoe: Tuhan meufeureuman, 'Ulôn ka lôn peuteuntée gata jeuet keu trang nibak ureuëng-ureuëng bansa laén nyang bukon Yahudi, mangat gata tapeuteuka keuseulamatan bansigom donya.' "\n48 Watée ureuëng-ureuëng bansa laén nyang bukon Yahudi jideungoe hai nyan, awaknyan galak lumpah na, laju awaknyan jipujoe-pujoe feureuman Tuhan. Dan ureuëng-ureuëng nyang geupeuteuntée lé Allah keu meuteumé udeb seujati dan keukai, ureuëng-ureuëng nyan jimeuiman.\n49 Feureuman Tuhan pih laju meutabu ho-ho mantong bansaboh daerah nyan.\n50 Teuma ureuëng-ureuëng rayeuk banda nyan meunan cit ngon ureuëng-ureuëng inong nibak golongan manyang nyang takot keu Po teu Allah, laju jipeusuna lé ureuëng-ureuëng Yahudi. Awaknyan jipeuteuka meumusoh ngon Paulus dan Barnabas, dan ji use awaknyan bandua di daerah nyan.\n51 Teuma lé rasui-rasui nyan laju geukipah abée bak gaki awaknyan dikeue ureuëng-ureuëng nyang na disinan sibagoe peuingat, óh lheueh nyan laju geujak u Ikonium.\n52 Murit-murit di Antiokhia lumpah that galak dan jikuasa lé Roh Allah.


Surat Asy-Syams - Wikipèdia bahsa Acèh, ènsiklopèdia bibeuëh\nHareutoe nan surat Matauroe\nSurat keu- 91\nJuz keu- Juz 30\nJeumeulah ruku' 1 ruku'\nJeumeulah ayat 15 ayat\nSurat Asy-Syams (bahsa Arab: الشّمس) nakeuh surat keu-91 lam Al-Quran nyang jeumeulah ayat surat nyoe nakeuh 15 ayat. Surat nyoe nakeuh surat Makkiyah nyang neupeutrön lheueh Surat Al-Qadr. Nan Asy-Syams neucok nibak ayat phôn surat nyoe.\nSurat nyoe neupeutrang bhah kaum Tsamud nyang neupeuancô lé Allah saweub hana seumatéh. Allah neupeugah meunyoe buet nyan hana sôsah bak Droeneuh, lagèe neupeujeut alam, uroe ngön malam. Allah neubri keu manusia duwa boh röt ueh: takwa atawa kaphé, nyang manusia nyan jeuet jipiléh salah saboh nibak duwa röt ueh nyan.\nSurat Asy-Syams neupeutrang cit meunyoe manusia neuyue peugléh jiwa mangat meutumèe bahgia lam dônya ngön uroe akhé. Ureueng-ureueng nyang peureulöh jiwa droejih akan neubri azeub keu ureueng-ureueng nyan lagèe neubri azeub keu kawôm Tsamud.\nSurat Al-Balad Surat keu-91\nGeurumpök nibak "https://ace.wikipedia.org/w/index.php?title=Surat_Asy-Syams&oldid=87885"\nÔn nyoe seuneulheueh geupeusaneut bak 27 Buleuen Lapan 2015, poh 19.36.


Kolose - Aceh Bible - New Testament / Colossians-1 The nature and office of Christ\nSyedara-syedara umat Allah di Kolose nyang seutia meusaboh ngon Almaseh! Sibagoe rasui Isa Almaseh, -- nyang geuangkat lé Allah -- ulôn, Paulus, meusajan-sajan ngon syedara-syedara geutanyoe Timotius, meuharab seumoga Allah Bapak geutanyoe geubri beureukat dan seujahteura ateueh gata.\n3 Kamoe ka meudeungoe bahwa gata meuiman ubak Isa Almaseh dan gata tagaséh keumandum umat Allah. Nyang kheueh sabab jih watée kamoe meudoá keugata, kamoe sabe kamoe lakée teurimong gaséh ubak Allah, Bapak Tuhan geutanyoe Isa Almaseh.\n5 Gata meuiman dan gata tagaséh, sabab gata meuharab teuma peue nyang ka geukeubah lam syeuruga lé Allah keugata. Gata katadeungoe keuhai nyan, bak watée Haba Gét nyang beutôi teupeusampoe keu gata.\n6 Haba nibak Po teu Allah meutabu bansigom donya, dan udeb manusia sabe teubri beureukat lé haba nyan, sabab lagée udeb gata geubri beureukat watée phon that gata deungoe keuhai rahmat Allah dan biet-biet gata amai.\n7 Hai nyan jipeutrok bak gata lé Epafras, rakan nyang kamoe gaséh. Jihnyan na kheueh ureuëng nyang mubuet keu Almaseh nyang ka seutia jimeukeureuja keu keupeuntengan tanyoe.\n8 Nibak jihnyan kamoe deungoe bahwa ngon kuasa Roh Allah gata hase saléng meugaséh sayang.\n9 Nyang kheueh sabab jih kamoe sabe meudoá keugata watée phon that kamoe deungoe keuhai gata. Kamoe lakée ubak Allah mangat Roh Allah geubri keugata keubijaksanaan dan peungeurtian sampoe gata tateupeue ngon sampoereuna peue nyang geukeuheundak lé Allah.\n10 Ngon lagée nyan gata hase udeb meunurot keuheundak Allah, dan sabe tapeugalak até Gobnyan, sampoe lam hai peue-peue mantong gata hase tapeuhase hai-hai nyang gét. Dan iéleumé gata keuhai Allah pih meutamah teuma.\n11 Peunoh harapan, ngon kuasa nibak Allah nyang agong, gata teupeuteuga sampoe gata hase tapeuteun deurita pakriban mantong ngon saba dan mangat até\n12 dan ngon teupeugah teurimong gaséh ubak Bapak. Sabab Bapak nyan kheueh nyang peujeuet gata jeuet gata teurimong peue nyang geukeubah lé Allah keu umat Gobnyan lam keurajeuen gobnyan nyang trang.\n13 Gobnyan ka geupeuleueh geutanyoe nibak kuasa nyang seupôt dan geupinah geutanyoe u dalam keurajeuen Aneuëk Gobnyan nyang geugaséh.\n14 Lé Aneuëk Gobnyan tanyoe geupeubeubaih; ngon lagée nyan banmandum desya-desya geutanyoe ka geupeu amphon.\n15 Almaseh na kheueh gamba nyang nyata nibak droe Allah nyang hana leumah teukalon; Almaseh na kheueh aneuëk nyang tuha, leubeh peunteng nibak banmandum nyang geucebta.\n16 Sabab meulalu Gobnyan kheueh Allah geucebta peue-peue mantong nyang na lam syeuruga dan nyang na ateueh rhung bumoe, peue-peue mantong nyang deuh teukalon dan nyang hana deuh teukalon, jitamong cit keunan mandum roh nyang meukuasa dan nyang mat peurintah. Bansigom donya nyoe geucebta rot lalu Almaseh dan keu Almaseh.\n17 Sigohlom na peue-peue mantong ateueh rhung donya nyoe, Almaseh ka leubeh ilée na. Dan lé sabab Gobnyan kheueh teuma peue-peue mantong na nibak teumpat jih maséng-maséng.\n18 Gobnyan kheueh ulée nibak tuboh geuh, nyan kheueh jeumaáh, sabab Gobnyan kheueh punca udeb banmandum jeumaáh nyan. Gobnyan kheueh aneuëk nyang tuha, nyang phon-phon that geupeu udeb lom teuma nibak maté, mangat Gobnyan keudroe mantong nyang jeuet keu nyang paleng peunteng ateueh peue-peue mantong.\n19 Allah keudroe nyang lakée mangat peue-peue mantong nyang na nibak droe Allah, na cit teuma meuteumé ngon leungkab nibak droe Aneuëk Gobnyan.\n20 Dan rot Aneuëk nyan teuma Allah geucok keuputosan keugeupeugét peue-peue mantong jimeugét lom teuma ngon Gobnyan -- bah kheueh nyang na peue-peue ateueh rhueng bumoe, meunan cit nyang lam syeuruga. Allah geupeubuet nyan rot Aneuëk Gobnyan maté bak kayée saleb.\n21 Yoh masa ilée gata jiôh nibak Po teu Allah. Gata meumusoh ngon Gobnyan sabab pi-e dan pikeran gata jeuhet. 22 Teuma jinoenyoe, ngon maté Aneuëk Gobnyan, Allah geupeujeuet hubongan gata ngon Gobnyan jeuet keu gét lom teuma. Ngon cara nyan gata hase teuba meuhadab Allah lam keuadaan nyang suci, gleh dan hana meucupa.\n23 Teuma gata kateuntée dan meuseuti teutab seutia meuiman dan teudong cot nibak keuimanan gata. Bék sampoe gata peulheueh harapan gata nyang ka geubri keugata watée gata tateurimong Haba Gét nyang teuka nibak Allah. Haba nyan ka geupeusampoe ubak tieb-tieb ureuëng bansigom donya. Dan keunyan kheueh teuma ulôn, Paulus, ka jeuet keupeulayan.\n24 Jinoenyoe ulôn galak meudeurita deumi keu keupeuntengan gata. Sabab ngon na peundeuritaan bak tuboh ulôn, ka lôn peuleungkab peue nyang meuseuti geudeurita lé Almaseh keujeumaáh Gobnyan, na kheueh tuboh Gobnyan.\n25 Allah geuyue ulôn jeuet keupeulayan jeumaáh Gobnyan deumi keu keupeuntengan gata. Ulôn meuseuti lôn peusampoe haba nyang teuka nibak Allah, banmandum;\n26 na kheueh haba nyang ka meuabat-abat nyang ka lheueh geusöm lé Po teu Allah keumandum ureuëng, teuma watée nyoe ka geupeugah keu umat Gobnyan.\n27 Ubak umat Geuhnyan Allah geupeugah padun na gét jih dan agong jih rahsia Geuhnyan keu banmandum umat manusia. Rahasia nyan na kheueh: Almaseh na lam tuboh gata, nyang meumakna bahwa gata teuma meusajan tarasa keubeusaran Allah. 28 Almaseh nyan kheueh nyang kamoe peugah ubak tieb-tieb manusia. Kamoe peuingat dan kamoe peurunoe awaknyan banmandum ngon sigala bijaksana. Tujuan kamoe na kheueh mangat tieb-tieb ureuëng hase teuba ubak Allah, sibagoe ureuëng nyang ka rayeuk lam hai-hai rohani, sabab ka meusaboh ngon Almaseh.\n29 Keumeuteumé hainyan ulôn meukeureuja brat. Ulôn meujuang ngon sigeunab teunaga nyang ka geubri lé Almaseh ubak ulôn dan nyang mubuet lam tuboh ulôn ngon peunoh kuasa.


Deungon izin Poteuh Allah SWT, geutanjoë teutap tasambông peurdjuangan untôk peugisa keulai dèëlat Neugara Atjèh. Keu-inginan bansa geutanjoë untôk meurdéhka tjit han tom surôt dan peurdjuangan geutanjoë untôk peuteuntèë nasib droë njang sabé tapeudjak, peuë keuh di lua atawa di dalam nanggroë, deuh makén meutamah seumangat ladju. Meunan keuh buët geutanjoë njoë hana mungkén djipeugadoh lé sibeurangkasoë ureuëng atawa sibeurangkapeuë keulompok, sabab buët njang teungoh tapuga njoë nakeuh buët legal dan hak bansa Atjèh bak peuteuntèë masa ukeuë droë dan aneuk tutjo-geuh.\nBahthat pih meunan, geutanjoë tateupeuë bahwa peungarôh MoU Helsinki dari ureuëng-ureuëng njang na keupeuntingan disinan mantong djeuët keu peukara dalam masjarakat geutanjoë lawèt njoë. Namun Alhamdulillah, ka seumakén ramé bansa Atjèh njang ka muphôm bahwa MoU njan seutjara hukôm hana meu-ikat sapeuë deungon peurdjuangan geutanjoë untôk peuteuntèë naséb droë keudroë. Lom pih, MoU njan tjit hana leubéh nibak saboh peurdjandjian untôk peuseulamat keupeunténgan saboh-saboh keulompok, njakni keulompok njang roh dalam meu'en runggéng di Helsinki.\nTudjôh thôn leubèh ka MoU djipeudjak. Ka deuh takalon keudroë teuh bahwa propaganda njang seulama njoë djipeudeungo bak geutanjoë bahwa ”MoU njan tangui sibagoë aneuk rinjeun untôk tjok meurdéhka” teunjata kon mandum. Bahkan ureuëng-ureuëng njang seulama njoë peugah droë pimpinan Atjèh Meurdéhka, ban-ban njoë ka geupeunjata deungon trang-trang bahwa ”peurdjuangan Atjèh kon untôk meurdéhka”. Meunan keuh narit njan djiteubiët dari babah ureuëng-ureuëng njang djinoë ka geumat kuasa di Atjèh. Peukara-peukara lagèë njoë han-djeuët-han beutrang that keu geutanjoë supaja bèk sabé keunong tipèë - han sép djitipèë lé musôh ka meuplôh-plôh thôn, keunong pengeut lom buët bansa droë-teuh njang ka keumah djipeulamiët lé gob.\nGeutanjoë han djeuët hireuën-teuh watèë na peunjata-peunjata lagèë njan dari mantan pimpinan GAM, sabab watèë awaknjan ka djiteurimong droë sibagoë sarông djaroë RI di Atjèh dan djimeusumpah seutia keu pantjasila dan undang-undang 45, maka tugaih awaknjan hana laén nibak peutimang keupeunténgan tuan droë djih di bumoë Atjèh. Njan keuh sabab, pakon awaknjan djinoë batjut-batjut ka pajah djak lé u Djakarta djak lakèë peunutôh dan beunantu, gotpih peukara ekonomi atawa peukara politék. Trôk bak peudong padum-padum boh pabrék padé pih pajah buët Hasjim Joyohadikusumo – adoë Brigdjèn Prabowo Subianto. Njan gohlom tameutjeukot keu keubôn-keubôn keulapa sawét ban saboh Atjèh njang bandum na dalam djaroë dan kontrol biëk peundjadjah, seudangkan ureuëng Atjèh keudroë (khusus djih eks-kombatan) djingui sibagoë mandô keubôn – tôkang djaga keupeunténgan peundjadjah.\nMeugisa lom keu peukara MoU. MoU njan ka keumah djingui uléh RI untôk djipeuma'en-ma'en bansa Atjèh, supaja geutanjoë na sabé harapan dan laloë sabé bak peutupat-tupat peukara njan. Dan watèë meukeunong bak beuë djih seureuta djikalon geutanjoë ka beungèh-teuh, djidjôk lé batjut mangat seungap blem-blom.\nUléh sababnjan, geutanjoë njang mantong seumiké keu peukara meurdéhka, njang mantong sambông buët éndatu, njang mantông seutia keu sumpah peurdjuangan dan proklamasi Atjèh Meurdéhka thôn 1976, bèk lé tapeuhabéh watèë kau peukateuën-peukateuën lagèë MoU, parté lokal, piléh njoë - piléh djéh, njang udjông-udjông djih untôk peukong kolonialisme RI di Atjèh dan hana meuhubông sapeuë deungon keupenténgan nasional geutanjoë.\nPaneuk djih, meunjo geutanjoë mantong gob bôh atô, keumah djipeuwië-uneun dan djihuë ho njang galak djih, nasib bansa Atjèh han akan meu-ubah, bahthatpih soë mantong njang djeuët keu gubernur, bupati, walikuta dls. Sabab, lagèë ka tameutjeukot di ateuëh, guntji rumoh geutanjoë na bak djaroë gob dan geutanjoë ka djipeulôp dalam saboh sistém njang han keumah teubiët dari sinan, njakni pantjasila dan undang-undang 45. Dan peuë mantong njang teukeuneuk peugot di Atjèh teutap pajah rudj'uëk bak ban dua sistem njan.\nUléh kareuna njan, geutanjoë peureulèë ta-atô keulai seuëh peurdjuangan njoë supaja buët geutanjoë beudjidjak lagèë njang taharap. Meunan tjit beudjeuët tapeudji-ôh buët-buët njang hana manfa’at, peuë lom buët-buët njang tjit peukong neuduëk nibak peundjadjah di ateuëh bumoë Atjèh. Ka trôh masa keu geutanjoë, bansa Atjèh, untôk tapeutrôh h’eut teuh meunurôt tjara-tjara njang patôt. Sabab, meunjo kon geutanjoë keudroë teuh njang meugrak untôk peudong dèëlat Neugara Atjèh, hana peuë ta harap ureuëng laén djidjak peureumeun geutanjoë atawa djidjak ubah nasib geutanjoë seudangkan geutanjoë keudroë hana tapeugot sapeuë dan gadôh ta tabék-tabék mirah-putéh.\nPoteuh keudroë ka Neumeukalam dalam Al-Qur’an:\n“... Keubit Allah han akan Neu-ubah naséb saboh-saboh bansa sampoë bansa njan keudroë geu-ubah peuë njang na bak droëgeuh ...” (Surat Ar-Ra’d: 11)\nMeunan keuh geutanjoë wadjéb ta-ubah keudroë peuë njang na bak droëteuh keu sipeuë-peuë njang djroh untôk peurdjuangan njoë. Insja Allah deungon njan, Neuteurimong mandum useuha geutanjoë lé Po dan beu Neubri geutanjoë peuë njang ka tahadjat, njakni Atjèh Meurdéhka.


Peunajoh Aceh – Jerseysu.com\nCategory: Peunajoh Aceh\nSeugala jeuneh pujoe mandum meuwoe kepada Allah,Seulaweut sajan mandum keu Rasulullah.\nNibak uroenyoe admin meuneuk peuturi lom saboh teuk makanan yang karap hana jituri le aneuk muda lawet nyoe, makanan nyan nan jih :\nApam nakeuh makanan yang kayem geuhidang nibak khanduri jrat di aceh atawa khanduri-khanduri laen. Nyompat admin peulumah gamba apam :\nCara peuget jih nakeuh geutet ateuh Neuleuk lage gamba di muyub nyoe :\nApam paleng mangat meunyoe geuhidang deungen kuah tuhe lage gamba di miyueb nyoe :\nNyanban hai rakan loen mandum, aceh nyoe kaya that padahai, kaya dengen makanan,kaya dengen tradisi dan kaya dalam mandum-mandum bideung.\nSep oeh noe dile nibak uronyoe, laen kali admin sambong lom beh.\nAuthor adminPosted on May 29, 2016 Categories Peunajoh Aceh, UncategorizedLeave a comment on Apam\nKali nyoe admin meuneuk peugah tentang asam yang na di aceh, yang meuleupah mangat yaitu :\nAsam di aceh na padin-padin macam, lage :\nAsam Sabee (Udeung Haloh Thoe)\nAsam Aneuk Kiroe\nAsam Boh Cawieng\nNyompat admin peulumah asam sabe :\nAsam sabe nakeuh asam yang geupeuget deungen udeung haloh thoe atawa deungen yang kayem geukheun deungen sabee.\nNyompat admin peuleumah asam udeung :\nAsam udeung nakeuh asam yang geuboh udeung keu teumen jih. lage gamba di wateuh. nyompat admin peulumah saboh teuh asam yang paleng special lom yaitu :\nAsam boh cawieng na keuh asam yang geupeh deungen boh cawieng,lage gamba di ateuh nyoe.\nNyan ban hai rakan lon mandum, aceh memang kaya that deungen peunajih jih. jadi tanyoe sebagoe aneuh aceh mesti ta kembangkan dan wajeb ta peuturi nibak generasi penerus nyoe, supaya budaya aceh han gadeh.\nAuthor adminPosted on May 21, 2016 Categories Peunajoh Aceh, UncategorizedLeave a comment on Asam\nPue haba rakan lon mandum ?\nSeumoga manteng lam rahmat dan hidayah Allah swt amin\nNibak kali nyoe admin meuneuk peugah tentang makanan aceh yang ka jareung tapajoh bahkan ka kureung ji turi le aneuk aceh bak jameun jinoe, makanan nyan nan jih :\nKeumamah nakeuh makanan yang kayem geupajoh le ureung aceh yoh masa prang belanda jameun. yang geupeuget dari eungkot yang ka geu peuthoe lage :\nEungkot Tuna dan\nEungkot Masen laen\nNyan hai gamba keumamah :\nSoe yang hana hawa rakan euk ??\nSep oeh noe dile peuneugah bak uroe nyoe, kali laen admin sambong lom.\nAuthor adminPosted on May 21, 2016 Categories Peunajoh Aceh, UncategorizedLeave a comment on Keumamah\nKali nyoe admin meuneuk bahas tentang naga yang na di aceh. nan jih :\nNyompat hai gamba jih :\nNagasari nyan adalah saboh peunajoh aceh masa uroe jeh. Yang gepueuget ngen teupong breuh bit dan geuramah ngen santan. lheuh geu ramah nyan baroe geu wet dan baroe geuboh asoe di dalam.\nNa 2 macam asoe yang kayem geuboh di dalam nagasari yaitu :\nNagasari Asoe Pisang\nNagasari Asoe Boh Panah\nNagasari Boh Panah\nNyan hai meuleupah mangat laju, menyoe hana neupateh lage admin peugah, aci neutes pajoh sige, lheuh nyan admin preh email dari rakan-rakan mandum. Admin neuk kalen bukti pue mangat pue hana.\nSekian dan terimoeng geunaseh.\nAuthor adminPosted on May 21, 2016 Categories Peunajoh Aceh, UncategorizedLeave a comment on Nagasari\nKuah Tuhe Vs Bumpet\nPue haba rakan-rakan meutuah mandum, semoga sabe dalam rahmad dan lindongan Allah swt . amin\nNibak kesempatan nyoe, admin meuneuk peugah tentang makanan yang na di aceh.\nMakanan yang meuleupah mangat nyum, pue lom geuhidang yoeh wate ujeun-ujeun, yaitu :\n” KUAH TUHE “\nKuah tuhe biasa jih geuhidang deungen bulukat yang geu balot dengen oen pisang lheuh nyan geu seuop, bulukat nyan nan jih adalah :\n” BUMPET “\nKuah tuhe menyoe ka meusapat deungen bumpet akan jeut lagenyoe :\nNyanban hai rakan, meu rijeuh-rijeuh lheuh ie babah teuh, pue lom na aneuk panah nyan sineuk, pokok jih bumpet ngen kuah tuhe hana dua.\nAuthor adminPosted on May 19, 2016 Categories Peunajoh Aceh, UncategorizedLeave a comment on Kuah Tuhe Vs Bumpet\nNibak kesempatan kali nyo admin meuneuk peugah lom tentang saboh teuk makanan khas aceh yang rasa jih meuleupah mangat, makanan nyoe manteng saboh keluarga dengen timphan, cuma rasa dan bentuk jih yang hana sama, meunyoe dugoek bentuk jih agak rayeuk dari pada timphan.\nNa padum-padum macam dugoek di antara jih :\nDugoek beureune (sagee)\nDugoek kleu’ (‘pak’pak)\nMeunyoe na yang hana tuoeh kiban dugoek, nyompat admin peuleumah gamba jih :\nCoutresy Of Google\nMeunyoe dugoek U lagenyoe :\nNyan ban hai rakan meutuah, teuma na saboh teuk makanan yang jeuneh jih karap sa deungen dugoek,cuman beda jih hana geulawek deungen U, atawa dalam bahasa Aceh geukheun deungen Eungkhui.\nTeuma meunyoe na umu panyang akan Admin peujeulah lom,kiban yang geukheun deungen Eungkhiu, jinoe Admin meupreh geupeuget di rumoh dile, dan akan Admin cok gamba dan Admin peuleumah, supaya mangat mudah dalam penulesan entek, akhe kalam Admin ucap terimoeng geunaseh.\nAuthor adminPosted on May 18, 2016 Categories Peunajoh Aceh, UncategorizedLeave a comment on Dugoèk\nBoh Rōm-Rōm (Boh Meucroet)\nNyan hai rakan, na saboèh teuk makanan di Acèh yang mèulupah mangat, pue loèm\ngèuhidang wate buleun puasa. nan jih :\nBoh rōm-rōm nakèuh makanan yang gèupeuget dari tepoèng yang gèu pèu bulat-bulat lheèuh nyan gèu sèuop dan gèuboèh gula itam di dalam jih,lheuh nyan baro gèulabo dèungen U.\nMéunyoè hawa yang meucroèt nyompat Admin peulumah lom gamba jih :\nKasep ôh noé dile pajan-pajan Admin sambong loèm, néuméulake Admin beu panyang umu dan bèusehat sabèè.\nAuthor adminPosted on May 17, 2016 Categories Peunajoh Aceh, UncategorizedLeave a comment on Boh Rōm-Rōm (Boh Meucroet)\nNibak tulesan yang ka Admin tuleh awai, na Admin tuleh tentang TIMPHAN\ntapi kali nyoè Admin neuk peuturi lom saboh teuk makanan aceh yaitu “Timphan Baloèn“\ntimphan balon nyoe manteng roeh dalam keluarga timphan cit, karna awai dasar kata\ntimphan balon yaitu “meubaloèt” .cuma timphan baloèn cuma na asoè U, hana yang asoè kaya.\nNyompat gamba jih admin peulumah :\nNyan hai timphan baloèn, meubaloèn lheuh laju meunan, hahaha\nAkhe kata Admin neuk jak woe. neuk mita timphan baloèn,kahawa timphan baloèn nyoè.\nAuthor adminPosted on May 17, 2016 Categories Peunajoh Aceh, UncategorizedLeave a comment on Timphan Baloèn\nNibak kali nyoe Admin meuneuk peugah tentang saboh makanan yang ka jeut keu tradisi dalam peunyambotan jame di Acèh khusus jih watè uroè raya yaitu ” TIMPHAN ” .\nTimphan di Acèh na dua rasa :\nRasa Asoè Kaya\nTimphan Asoè U\nTimphan Asoè Kaya\nNyan ban hai rakan meutuah, meunyoe na hawa neuk pajoh timphan neujak laju keunoe u Acèh tapi khusus wate uroè raya beh, mangat meutimphan lheuh. ha ha ha\nBaca Timphan Lam Wikipedia Indonesia Di Sinoè\nAuthor adminPosted on May 17, 2016 Categories Peunajoh Aceh, UncategorizedLeave a comment on Timphan


Surat At-Taubah - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nHareutoe nan surat Ampônan\nNan la'én Bara'ah (Peuglah Droe)\nSurat keu- 9\nJuz keu- Juz 10 (ayat 1-93)\nJuz 11 (ayat 94-129)\nJeumeulah ayat 129 ayat\nSurat At-Taubah (bahsa Arab: التوبة , At-Tawbah, "Ampônan") nakeuh surat keu-9 lam Al-Qur'an nyang jumeulah ayatjih 129 ayat. Neupeunan ngön At-Taubah saweub kalimat nyan neukheun padum-padum gö lam surat nyoe. Surat nyoe neupeunan sit ngön Baraah nyang hareutoejih nakeuh peuglah droe. Meukeusut nibak peuglah droe nakeuh peunyata peuputôh hubôngan, nyang lam surat nyoe neucalitra bhah Nabi Muhammad neupeuputôh peurjanjian ngön ureueng musyrék.\nSurat nyoe hana neubôh kalimat bismillah nibak phôn surat saweub asoejih bhah ureueng Islam neuyue meuprang ngön ureueng musyrék nyang lam prang nyan hana neubie puduek rasa geumaséh lam haté ureueng Islam keu ureueng musyrék. Narit bismillah bak phôn tiep-tiep surat nakeuh lambang geumaséh.\nSurat At-Taubah nyoe neupeutrön lé Allah lheuh Nabi Muhammad neuwoe nibak prang Tabuk lam thôn 9 Hijriyah.\n^ Majalah Hidayah (Juli 2007), hal 137. ISSN 1693-3737.\nWikisource na naseukah nyang meuhubông ngön teunuléh nyoe:Surat At-Taubah\n(Inggréh) Surah At-Taubah MP3\n(Inggréh) Source text\n(Inggréh) Tafsir Ibn Kathir\n(Inggréh) Sura 9, Ultimatum (Barã´ah) geuteujeumah lé Rashad Khalifa (ayat 128 & 129 gadöh).\n(Indônèsia) Surat At-Taubah nibak e-mushaf.com\nSurat Al-Anfal Surat keu-9\nGeurumpök nibak "https:https://www.duhocchina.com/wiki/index.php?lang=ace&q=Surat_At-Taubah&oldid=128681"\nSurat At-Taubah (bahsa Arab: التوبة , At-Tawbah, Ampônan) nakeuh surat keu-9 lam Al-Qur\_'an nyang jumeulah ayatjih 129 ayat. Neupeunan ngön At-Taubah saweub kalimat nyan neukheun padum-padum gö lam surat nyoe. Surat nyoe neupeunan sit ngön Baraah nyang hareutoejih nakeuh peuglah droe. Meukeusut nibak peuglah droe nakeuh peunyata peuputôh hubôngan, nyang lam surat nyoe neucalitra bhah Nabi Muhammad neupeuputôh peurjanjian ngön ureueng musyrék.


Maleakhi - Aceh Bible - Old Testament / Malachi-1\nNyoe kheueh peusan TUHAN ubak Maleakhi keu umat Israel.\n2 TUHAN meufeureuman ubak umat Gobnyan, "Ulôn kugaséh keu gata." Teuma awaknyan jijaweueb, "Pakriban TUHAN neugaséh ubak kamoe?" Geujaweueb lé TUHAN, "Bukon kheueh Esau aduen Nabi Yakub? Teuma Yakub Ulôn gaséh,\n3 seudangkan Esau Ulôn banci. Daerah nyang meubukét atra Esau ka Ulôn peuhanco, dan tanoh disinan ka Ulôn jok keu bubena beulatang juah nyang na di padang pasi."\n4 Seukiraji keuturonan Esau, ureuëng-ureuëng Edom nyan jipeugah, "Banda-banda kamoe ka geupeuhanco, teuma kamoe peudong lom," dan TUHAN geujaweueb, "Awaknyan jeuet mantong banda nyan jipeudong keula-i, teuma atra nyan teutab Ulôn peuhanco. Awaknyan teuma teupeugah, 'Nanggroe doraka' dan 'Bansa nyang keunong meureuka nibak TUHAN siumu masa.' "\n5 Bansa Israel jikalon keudroe, sira jipeugah, "Keubiet that rayeuk TUHAN; kuasa Gobnyan sampoe uluwa tanoh Israel!"\n6 TUHAN Nyang Mahakuasa geupeugah ubak teungku-teungku imeum, "Sidroe aneuëk jihoreumat keu ayah jih, dan sidroe peulayan jibri horeumat keu amphon jih. Ulôn nyoe Bapak gata; pakon gata hana tahoreumat Ulôn? Ulôn nyoe amphon gata; pakon gata hana teumakot keu Ulôn? Gata tahina Ulôn, teuma gata tatanyong, 'Pakriban cara jih kamoe hina Droeneueh?'\n7 Deungon cara takeureubeuen peunajoh nyang hana pantaih takeureubeuen ateueh miseubah Lôn. Laju gata tatanyong, 'Pakriban cara jih kamoe anggab Droeneueh enteng?' Deungon cara tapeukuto miseubah Ulôn.\n8 Meunyoe gata tapeuseumah keu Ulôn beulatang nyang buta, nyang sakét atawa lapée, peu kheueh nyan bukon buet nyang salah? Cuba tajok beulatang nyang lagée nyan keu gubunur! Peu kheueh jihnyan galak dan jipeusaneut gata deungon jroh?"\n9 Jinoenyoe, he teungku-teungku imeum, ci kheueh talakée ubak Po teu Allah mangat Gobnyan geugaséh keu geutanyoe. Gobnyan hana geujaweueb doá gata, dan nyan salah gata keudroe.\n10 TUHAN Nyang Mahakuasa meufeureuman, "Leubeh gét pintoe Rumoh Ulôn teutôb, sabab sia-sia mantong gata peuhu apui ateueh miseubah Ulôn. Ulôn hana galak keu gata, dan hana Lôn teurimong nyang gata peuseumah.\n11 Ulôn jihoreumat lé bansa-bansa bansigom donya. Dipat mantong na teutot keumeunyan keu jihoreumat nan Ulôn dan jipeuseumah keureubeuen-keureubeuen nyang patot, sabab bandum bansa jihoreumat Ulôn!\n12 Teuma gata tahina Ulôn ta anggab miseubah Ulôn hana meuyuem, dan tapeuseumah disinan peunajoh nyang gata tulak.\n13 Kheun gata, 'Geutanyoe ka glak deungon bandum nyan', dan gata ta anggab phui Ulôn. Gata taba beulatang nyang gata cue, beulatang nyang lapée atawa nyang sakét keu gata peuseumah ubak Ulôn. Gata pike Lôn teurimong nyang gata peuseumah nyan?\n14 Teukutok kheueh sipeunipée nyang peuseumah keu Ulôn beulatang nyang hana meuguna, meunyoe lamkawan beulatang peulara jihnyan na beulatang nyang gét nyang ka jipeujanji keu Ulôn! Sabab Ulôn kheueh Raja Agong, dan jihoreumat lé bandum bansa."


Yahya - Audio Books: the Book of John - Chapter 5 Christ's testimony of John\nÓh lheueh nyan na peurayaan Yahudi, lé sabab nyan Isa geujak u Yerusalem.\n2 Di Yerusalem rab "Pintoe Bubiri" na saboh kulam, nyang lam basa Ibrani nan jih Betesda. Nibak teumpat nyan na limong boh seuramoe.\n3 Nibak seuramoe-seuramoe nyan jai that-that ureuëng sakét nyang teu-éh-éh; na nyang buta, na nyang capiek, dan na teuma nyang lapée. Awaknyan banmandum jipreh ié lam kulam nyan meugeulumbang.\n4 Sabab na watée jih malaikat Tuhan geutreun lam kulam nyan dan geuyok-yok ié lam kulam nyan. Dan ureuëng sakét nyang phon that treun lam kulam nyan watée ié nyan meugeulumbang teuma puléh nibak mandum peunyakét nyang na nibak ureuëng nyan.\n5 Nibak teumpat nyan na sidroe ureuëng agam nyang ka keunong sakét lhée ploh lapan thon treb jih.\n6 Isa geukalon ureuëng nyan teu-éh nibak teumpat nyan, dan geuteupeue bahwa ureuëng nyan ka treb that sakét; lé sabab nyan Isa geutanyong bak ureuëng nyan, "Peu kheueh gatatem gata beu puléh?"\n7 Ureuëng sakét nyan laju jijaweueb, "Wahe Bapak lôn, hana ureuëng nyang na nibak teumpat nyoe nyang jitem peutamong lôntuan lam kulam nyan watée ié nyan meugeulumbang. Dan watée lôntuan teungoh lôn jak lam kulam, ureuëng laén ka awai leubeh ilée."\n8 Teuma Isa laju geupeugah bak ureuëng nyan, "Beudôh kheueh, dan gulong laju tika gata dan gata jak kheueh."\n9 Bak watée nyan cit teuma ureuëng nyan puléh. Ureuëng nyan jigulong tika jih laju jijak. Hainyan na jih jijak uroe Sabat.\n10 Lé sababnyan dumna peunguasa Yahudi laju jipeugah bak ureuëng nyang ban puléh nyan, "Uroenyoe uroe Sabat. Gata hana jeuet tabeuôt tika gata."\n11 Teuma ureuëng nyan jiseuôt, "Ureuëng nyang peupuléh ulôn bunoe nyang yue bak ulôn mangat lôn gulong tika lôn dan lôn jak."\n12 "Soe kheueh nyang yue gata tagulong tika gata dan jiyue jak?" tanyong ureuëng nyan.\n13 Teuma lé ureuëng nyang ka puléh nyan hana jituri soe ureuëng nyan, sabab Isa ka gadôh lamkawan ureuëng ramé nyan.\n14 Óh lheuehnyan Isa meurumpok ngon ureuëng nyan lam Baét Tuhan, dan geupeugah bak ureuëng nyan, "Jinoenyoe gata ka puléh. Bék kheueh tapeubuet desya lé, mangat hana gata rasa hai nyang leubeh brok lom nibak nyang ka."\n15 Ngon lagéenyan jijak kheueh ureuëng nyan jijak peugah ubak peunguasa bansa Yahudi bahwa Isa kheueh nyang peupuléh jihnyan.\n16 Dan ngon sabab nyan awaknyan ka jipeuphon jipeusosah Isa, sabab gobnyan geupeu puléh gob nibak uroe Sabat.\n17 Teuma Isa geupeugah bak awaknyan, "Bapak ulôn teutab geumubuet trok nibak uroenyoe, dan Ulôn pih kumubuet."\n18 Deungon tutoe haba nyan ka jeuet keusabab nibak ureuëng Yahudi keuneuk jipoh maté Gobnyan. Awaknyan jipeubuet hai nyang lagée nyan, kon lé sabab Gobnyan geupeu beuáh peuratoran agama keuhai uroe Sabat, teuma lé sabab Gobnyan geupeugah bahwa Po teu Allah nyan Bapak Gobnyan; ngon lagée nyan Gobnyan ka geupeusa droe Geuh saban ngon Po teu Allah.\n19 Isa geujaweueb keu ureuëng-ureuëng nyan lagée nyoe, "Peucaya kheueh, Aneuëk hana hase jipeubuet sapeue ngon kuasa jih keudroe. Gobnyan hase geupeubuet peue nyang ka geukalon nyang geupeubuet lé Bapak Geuh keudroe, nyang kheueh teuma nyang geupeubuet lé Aneuëk.\n20 Sabab Bapak geugaséh keu Aneuëk dan geutunyok bak Gobnyan banmandum nyang geupeubuet keudroe. Kon nyan mantong, Bapak teuma geutunyok ubak Gobnyan buet-buet nyang leubeh rayeuk lom, ngon sababnyan gata banmandum hireuen.\n21 Bapak nyan geupeubeudôh ureuëng maté, dan geubri keu gobnyan udeb nyang seujati ngon keukai baka; meunan cit teuma ngon Aneuëk geubri udeb nyang keukai baka ubak ureuëng nyang jitem geubri udeb. 22 Bapak keudroe hana geupeu hakém soe-soe mantong. Banmandum keukuasaan keu ngon hakém nyan ka geujok ubak Aneuëk Geuh.\n23 Bapak geupeubuet mandum nyan mangat mandum ureuëng jihoreumat Aneuëk lagée jihnyan jihoreumat keu Bapak. Ureuëng nyang hana jihoreumat Aneuëk hana teuma jihoreumat Bapak nyang utus Aneuëk nyan.\n24 Keubiet beutôi nyang lôntuan kheun nyoe: Ureuëng nyang jisimak peue nyang Ulôn peugah, dan meuiman ubak Gobnyan nyang utus Ulôn, ureuëng nyan na udeb seujati ngon keukai baka. Jihnyan hana teuma teuhuköm; jihnyan ka leupah nibak maté dan meuteumé udeb.\n25 Peucaya kheueh: Teuma teuka watée jih -- dan ka trok watée jih -- ureuëng maté teuma jideungoe su Aneuëk Allah. Dan ureuëng nyang deungoe nyan teuma udeb.\n26 Lagée Bapak keudroe jeuet keu sumber udeb, dan Gobnyan geupeujeuet Aneuëk Geuh sumber udeb cit teuma. 27 Gobnyan ka geujok bak Aneuëk Geuh nyan hak keujeuet keu hakém, sabab Gobnyan Aneuëk Manusia.\n28 Bék kheueh sampoe hireuen gata watée tadeungoe hai nyan, sabab watée jih teuma teuka bahwa banmandum ureuëng nyang ka maté jideungoe su Gobnyan,\n29 laju jiteubiet lam jrat. Ureuëng nyang ka jipeubuet nyang jroh teuma jibeudôh keu udeb. Teuma ureuëng nyang ka jipeubuet jeuhet teuma jibeudôh keu teuhuköm."\n30 "Ulôn hana hase lôn peubuet sapeue pih meunyoe ateueh keuheundak lôn keudroe. Ulôn meuhakém lagée nyang geupeurintah lé Po teu Allah. Dan keuputosan Lôn nyan ade, sabab Ulôn hana kuseutôt lagée jikheun lé até Lôn keudroe, teuma keuheundak Bapak nyang utus Ulôn.\n31 Meunyoe seukira jih ulôn bri keusaksian Lôn keudroe, keusaksian nyan hana jeuet teupatéh.\n32 Teuma na ureuëng laén nyang meusaksi keuhai Ulôn, dan Ulôn kuteupeue peue nyang jimeusaksi nyan beutôi.\n33 Gata ka takirém utosan ubak Nabi Yahya, dan gobnyan ka geumeusaksi nyang beutôi keuhai Ulôn.\n34 Hai nyoe Ulôn peugah, kon lé sabab Ulôn peureulée keusaksian nibak manusia, teuma mangat gata teupeuseulamat.\n35 Nabi Yahya nyan lagée panyöt nyang hu dan jipeuteubiet trang nyang muble-ble. Keu sikeujab nyan gata galak tateurimong cahya nyang trang nyan.\n36 Teuma meusaksi Ulôn leubeh rayeuk nibak meusaksi Nabi Yahya, peue nyang jinoenyoe Ulôn peubuet, na kheueh buat nyang geubri tugaih lé Bapak ubak Ulôn, nyan sibagoe bukeuti bahwa Bapak nyang geu utus Ulôn.\n37 Dan Bapak nyang utus lôn nyan pih geumeusaksi keuhai Ulôn. Gata gohlom na peureunah gata deungoe su Gobnyan atawa gata ngieng hi Gobnyan.\n38 Tutoe haba Gobnyan hana teukeubah lam até gata sabab gata hana tapatéh keu Ulôn nyang geu-utus lé Gobnyan.\n39 Gata tameurunoe Alkitab sabab ngon lagée nyan gata sangka ngon cara nyang lagée nyan gata na udeb seujati dan keukai baka. Dan Alkitab nyan keudroe jimeusaksi keuhai Ulôn.\n40 Teuma gata hana tatem mangat ubak ulôn meuteumé udeb nyang keukai baka.\n41 Ulôn hana lôn mita jipujoe nibak manusia.\n42 Ulôn kuturi gata. Ulôn kuteupeue gata hana tagaséh ubak Po teu Allah lam até gata.\n43 Ulôn kuteuka ngon kuasa Bapak, teuma gata hana tateurimong Lôn. Teuma meunyoe ureuëng laén teuka ngon kuasa jih keudroe, gata tatem teurimong Gobnyan.\n44 Pakriban gata hase tapatéh, meunyoe gata tamita jipujoe lé sabe keudroe-droe gata, dan hana ta useuha tamita pujoe nibak Po teu Allah nyang Esa?\n45 Bék gata pike Ulôn kupeusalah gata dikeue Bapak. Nyang bit jih nyang peusalah gata na kheueh Nabi Musa, gobnyan nyang gata harab.\n46 Seukira jih gata tapeucaya ubak Nabi Musa, gata teuma tameuiman ubak Ulôn, sabab keuhai Ulôn kheueh gobnyan teumuléh.\n47 Teuma meunyoe gata hana tapatéh ubak peue nyang geutuléh lé Nabi Musa, pakriban teuma gata hase tapatéh ubak nyang Ulôn peugah?"